open-index/open-wikipedia-markdown huggingface dataset:
ക്രിസ്റ്റഫർ ഹെംസ്വർത്ത്

**ക്രിസ്റ്റഫർ ഹെംസ്വർത്ത്** (ജനനം ഓഗസ്റ്റ് 11, 1983) ഒരു ഓസ്ട്രേലിയൻ നടനാണ്. ഓസ്ട്രേലിയൻ ടി.വി. പരമ്പരയിലെ ഹോം ആൻഡ് ഏവേയിലെ കിം ഹൈഡ്, മാർവൽ സിനിമാറ്റിക്ക് യൂണിവേർസ് ചിത്രങ്ങളിൽ അവതരിപ്പിച്ച തോർ എന്നീ കഥാപാത്രങ്ങളിലൂടെയാണ് അറിയപ്പെടുന്നത്.  സയൻസ് ഫിക്ഷൻ ആക്ഷൻ ഫിലിം സ്റ്റാർ ട്രെക്ക് (2009), ത്രില്ലർ സാഹസിക ചിത്രം എ പെർഫെക്റ്റ് ഗെറ്റെവെ (2009) ഹൊറർ ചിത്രം ദ കാബിൻ ഇൻ ദ വുഡ്സ് (2012), ദി ഫാന്റസി ചിത്രം സ്നോ വൈറ്റ് ആൻഡ് ദി ഹൺഡ്സ്മാൻ (2012), യുദ്ധചിത്രം റെഡ് ഡൊൺ (2012), ജീവചരിത്ര കായിക ചിത്രം റഷ് (2013) തുടങ്ങിയ ചലച്ചിത്രങ്ങളിൽ ഹെംസ്വർത്ത് അഭിനയിച്ചിട്ടുണ്ട്. 

## ആദ്യകാലം
ക്രിസ്റ്റഫർ ഹെംസ്വർത്ത് 1983 ഓഗസ്റ്റ് 11 ന്  ഓസ്ട്രേലിയയിലെ മെൽബണിൽ ഒരു ഇംഗ്ലീഷ് അധ്യാപികയായ ലിയോണിയുടെയും (മുമ്പ്, വാൻ ഓസ്) ഒരു സാമൂഹിക സേവന കൗൺസിലറായ ക്രെയ്ഗ് ഹെംസ്വർത്തിന്റെയും മകനായി ജനിച്ചു. അഭിനേതാക്കളായ ലൂക്ക് (ജനനം: 1980) ലിയാം (ജനനം: 1990) എന്നിവരുടെ സഹോദരനാണ്  അദ്ദേഹം. അദ്ദേഹത്തിന്റെ മാതൃപിതാവ് ഒരു ഡച്ച് കുടിയേറ്റക്കാരനും, അമ്മൂമ്മ ഐറിഷ് വംശജയാണ്അ. ദ്ദേഹത്തിന്റെ പിതൃപരമ്പരയിൽ ഇംഗ്ലീഷ്, സ്കോട്ടിഷ്, ജർമ്മൻ വംശപരമ്പരയിൽ നിന്നുള്ളവരുണ്ട്. 

## അഭിനയ ജീവിതം

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ
* 
* TCM Movie Database
* 
വർഗ്ഗം:1983-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ബൈജയന്ത് പാണ്ഡ

ഒറീസയിൽ നിന്നുള്ള ഒരു രാഷ്ട്രീയനേതാവും വ്യവസായിയും ലോകസഭാംഗവുമാണ് **ബൈജയന്ത് ജയ് പാണ്ഡ**. 2000 മുതൽ 2009 വരെ രാജ്യസഭാംഗമായിരുന്നു.കേന്ദ്രപാരയിൽ നിന്നാണ് അദ്ദേഹം ലോക്സഭയിലേക്ക് തിരഞ്ഞെടുക്കപ്പെട്ടത്.
ബിജു പട്നായികിന്റെയും പിന്നീട് നവീൻ പട്‌നായിക്ന്റെയും അടുത്ത അനുയായിയായിരുന്നു.
24-01-2018 മുതൽ പാർട്ടി വിരുദ്ധ നടപടികളുടെ പേരിൽ ബി.ജെ.ഡിയിൽ നിന്ന് പുറത്താക്കപ്പെട്ടു.

## ആദ്യകാല ജീവിതം
1964 ജനുവരി 12-ന് ബൻസിധർ പാണ്ഡയുടെയും ഇള പാണ്ഡയുടെയും മകനായി ജനിച്ചു. മാനേജ്മെന്റിലും എഞ്ചിനീയറിങ്ങിലും ഉന്നത വിദ്യാഭ്യാസം നേടി .മിഷിഗണ്യൂണിവേഴ്സിറ്റിയിൽ നിന്ന് പഠനം പൂർത്തിയാക്കി കോർപറെറ്റ് രംഗത്ത് ജോലി ചെയ്ത് വന്നിരുന്ന അദ്ദേഹം പിന്നീട് രാഷ്ട്രീയത്തിൽ സജീവമാകുകയായിരുന്നു.  

1960-ൽ ജഗി മൻഗത് പാണ്ഡയെ വിവാഹം ചെയ്തു.അവർ ഓർട്ടൽ കമ്മ്യൂനിക്കേഷന്റെ തലവയാണ്.

## Private Member Bills

## അവലംബങ്ങൾ

വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:പതിനാറാം ലോക്‌സഭയിലെ അംഗങ്ങൾ
വർഗ്ഗം:1964-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഒഡീഷയിൽ നിന്നുള്ള ലോക്‌സഭാംഗങ്ങൾ
എതിരാളികൾ

1982 ഏപ്രിൽ നാലിനു ജോസഫ് മടപ്പള്ളി കഥയും തിരക്കഥയും എഴുതി ജേസി സംവിധാനം ചെയ്ത് സൈനബ ഹസ്സൻ നിർമ്മിച്ച ചലച്ചിത്രമാണ്***എതിരാളികൾ*** .ശ്രീവിദ്യ, സുകുമാരൻ, ജഗതി ശ്രീകുമാർ, അംബിക തുടങ്ങിയവർ പ്രമുഖ വേഷമിട്ട ഈ ചിത്രത്തിന്റെ സംഗീതം എ.ടി. ഉമ്മർ നിർവ്വഹിച്ചു. ചിറയിൻകീഴ് രാമകൃഷ്ണൻ നായരും പൂവച്ചൽ ഖാദറും ചേർന്നാണ് ഈ ചിത്രത്തിലെ ഗാനങ്ങൾ രചിച്ചത്.
## അഭിനേതാക്കൾ

## ഗാനങ്ങൾ
പാട്ടുകൾ പൂവച്ചൽ ഖാദർ, ചിറയിൻകീഴ് രാമകൃഷ്ണൻ നായർ എന്നിവരുടെ വരികൾക്ക് സംഗീതം എ.ടി. ഉമ്മർ  
നിർവ്വഹിച്ചു

## അവലംബം

## പുറത്തേക്കൂള്ള കണ്ണികൾ
* 
## ചിത്രം കാണൂക
എതിരാളികൾ 1982

വർഗ്ഗം:1982-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ജേസി സംവിധാനം ചെയ്ത മലയാള ചലച്ചിത്രങ്ങൾ
വർഗ്ഗം:പൂവച്ചൽ ഖാദറിന്റെ ഗാനങ്ങൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
വർഗ്ഗം:സുകുമാരൻ-അംബിക ജോഡി
വർഗ്ഗം:അംബിക അഭിനയിച്ച ചലച്ചിത്രങ്ങൾ
വർഗ്ഗം:ഖാദർ-ഉമ്മർ ഗാനങ്ങൾ
വർഗ്ഗം:ചിറയിൻകീഴ് - ഉമ്മർ ഗാനങ്ങൾ
വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
സ്റ്റാർ ട്രെക്ക് (ചലച്ചിത്രം)

ജെ. ജെ. അബ്രാംസ് സംവിധാനം ചെയ്ത് 2009 ൽ ഇറങ്ങിയ ഒരു അമേരിക്കൻ സയൻസ് ഫിക്ഷൻ ചലച്ചിത്രമാണ് **സ്റ്റാർ ട്രെക്ക്**. റോബർട്ടോ ഓർച്ചി, അലക്സ് കുർട്ട്സ്മാൻ എന്നിവർ എന്നിവർ ചേർന്നാണ് ചിത്രത്തിന്റെ തിരക്കഥ രചിച്ചത്. സ്റ്റാർ ട്രെക്ക് ചലച്ചിത്രപരമ്പരയിലെ  പതിനൊന്നാമത്തെ ചിത്രമാണ് ഇത്. സ്റ്റാർ ട്രെക്ക് റീബൂട്ട് പരമ്പരയിലെ ആദ്യ ചിത്രമായി ഇതിൽ ഒറിജിനൽ സ്റ്റാർ ട്രെക്ക് ടെലിവിഷൻ പരമ്പരയിലെ മുഖ്യ കഥാപാത്രങ്ങളെ എല്ലാം പുതിയതാരങ്ങളെ ഉപയോഗിച്ച് അവതരിപ്പിച്ചു. യുനൈറ്റഡ് ഫെഡറേഷൻ ഓഫ് പ്ലാനറ്റ്സിന് ഭീഷണിയായി ഭാവികാലത്ത് നിന്നെത്തിയ നീറോ എന്ന റോമുലനെ ജെയിംസ് ടി. കിർക്, സ്‌പോക്ക് എന്നിവർ നേതൃത്വം നൽകുന്ന യു എസ് എസ് എന്റർപ്രൈസ് അഭിമുഖീകരിക്കുന്നതാണ് ചിത്രത്തിന്റെ പ്രമേയം. ക്രിസ് പൈൻ, സാക്കറി ക്വിന്റോ, എറിക് ബാന എന്നിവർ യഥാക്രമം ജെയിംസ് ടി. കിർക്, സ്‌പോക്ക്, നീറോ എന്നീ വേഷങ്ങൾ അവതരിപ്പിച്ചു. 

റിലീസ് ചെയ്യുന്നതിന് തൊട്ടുമുമ്പുള്ള മാസങ്ങളിൽ സ്റ്റാർ ട്രക്ക് വളരെയധികം പരസ്യം ചെയ്തു; ഓസ്റ്റിൻ, സിഡ്‌നി, കാൽഗറി, തുടങ്ങിയ ലോകത്തിലെ തിരഞ്ഞെടുത്ത നഗരങ്ങളിൽ പ്രേക്ഷകർക്കായി പ്രീ റിലീസ് പ്രദർശനങ്ങളുണ്ടായിരുന്നു. 2009 മേയ് 8-ന് അമേരിക്കൻ ഐക്യനാടുകളിലും കാനഡയിലുമായി ഈ ചിത്രം പുറത്തിറങ്ങി. ചിത്രത്തിന്റെ കഥാപാത്ര വികസനവും, കഥയും, എഫക്ട്സ്, സ്റ്റണ്ടുകളും, ആക്ഷൻ ശ്രേണികളും, സംവിധാനം, മൈക്കിൾ ഗിക്കിനിയുടെ പശ്ചാത്തല സംഗീതം എന്നിവ നിരൂപകർ പ്രശംസിക്കുകയും ചെയ്തു. സ്റ്റാർ ട്രെക്ക് ഒരു ബോക്സ് ഓഫീസ് വിജയമായിരുന്നു, 150 ദശലക്ഷം ഡോളർ ബജറ്റിൽ നിർമിച്ച ചിത്രം 385.7 ദശലക്ഷം ഡോളർ വരുമാനം നേടി.  നാല് അക്കാദമി പുരസ്കാര നാമനിർദ്ദേശം ഉൾപ്പെടെ അനേകം അവാർഡ് നാമനിർദ്ദേശങ്ങൾ ചിത്രത്തിന് ലഭിച്ചു.  ചെയ്യപ്പെട്ടു. ഒടുവിൽ, മികച്ച മേക്കപ്പ് ഇനത്തിൽ, അക്കാദമി അവാർഡ് നേടി ഈ പുരസ്കാരം നേടുന്ന ആദ്യ സ്റ്റാർ ട്രെക്ക് ചിത്രമായി. ഈ ചിത്രത്തിന്റെ തുടർച്ചയായി സ്റ്റാർ ട്രെക്ക് ഇൻറ്റു ഡാർക്ക്നെസ്സ് (2013), സ്റ്റാർ ട്രെക്ക് ബിയോണ്ട് (2016) എന്നീ രണ്ട് ചിത്രങ്ങൾ ഇറങ്ങി, നാലാമത് ഒരു ചിത്രവും പ്രഖ്യാപിക്കപ്പെട്ടിട്ടുണ്ട്. 

## അഭിനേതാക്കൾ
* ക്രിസ് പൈൻ - ജെയിംസ് ടി. കിർക്ക്
* സാക്കറി ക്വിന്റോ - സ്പോക്ക്
* എറിക് ബാന - ക്യാപ്റ്റൻ നീറോ
* ലിയോനാർഡ് നിമോയ് - സ്പോക്ക് പ്രൈം
* സോയി സൽദാന - നിയോട്ട യുഹൂര
* കാൾ അർബൻ - ഡോ. ലിയോനാർഡ് "ബോൺസ്" മെക്കോയ്
* സൈമൺ പെഗ് - മോൺഗോമറി "സ്കോട്ടി" സ്കോട്ട്
* ജോൺ ചോ - ഹിക്കാരു സുളു
* ആന്റൺ യെൽചെൻ - പാവൽ ചെക്കോവ്
* ബ്രൂസ് ഗ്രീൻവുഡ് - ക്രിസ്റ്റഫർ പൈക്ക്
* ബെൻ ക്രോസ് - സരേക്ക്
* വിനോന റൈഡർ - അമാൻഡ ഗ്രെയ്സൺ

## അവലംബം

## ബാഹ്യ കണ്ണികൾ
* Official website
* 
വർഗ്ഗം:2009-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:സ്റ്റാർ ട്രെക്ക്
സ്റ്റാർ ട്രെക്ക് ഇൻറ്റു ഡാർക്ക്നെസ്സ്

ജെ. ജെ. അബ്രാംസ് സംവിധാനം ചെയ്ത് 2013 ൽ ഇറങ്ങിയ ഒരു അമേരിക്കൻ സയൻസ് ഫിക്ഷൻ ചലച്ചിത്രമാണ് **സ്റ്റാർ ട്രെക്ക് ഇൻറ്റു ഡാർക്ക്നെസ്സ്**. റോബർട്ടോ ഓർച്ചി, അലക്സ് കുർട്ട്സ്മാൻ എന്നിവർ എന്നിവർ ചേർന്നാണ് ചിത്രത്തിന്റെ തിരക്കഥ രചിച്ചത്. സ്റ്റാർ ട്രെക്ക് ചലച്ചിത്രപരമ്പരയിലെ  പന്ത്രണ്ടാം ചിത്രവും, സ്റ്റാർ ട്രെക്ക് റീബൂട്ട് പരമ്പരയിലെ രണ്ടാം ചിത്രമാണ് ഇത്. 
മുൻ സിനിമയിൽ നിന്നുള്ള താരങ്ങൾ 
ക്രിസ് പൈൻ, സാക്കറി ക്വിന്റോ, സൈമൺ പെഗ്, കാൾ അർബൻ, സോയി സാൽദാന, ജോൺ ചോ, ആന്റൺ യെൽച്ചിൻ, ബ്രൂസ് ഗ്രീൻ വുഡ്, ലിയോനാർഡ് നിമോയ് എന്നിവർ അവരവരുടെ വേഷങ്ങൾ തുടർന്നും അവതരിപ്പിച്ചു.  ഇവരെ കൂടാതെ ബെനഡിക്ട് കുംബർബാച്ച്, ആലീസ് എവ്, പീറ്റർ വെല്ലർ എന്നിവരും പ്രധാനവേഷങ്ങളിൽ അഭിനയിച്ചിട്ടുണ്ട്. 2015 ൽ മരിച്ച  ലിയോനാർഡ് നിമോയ് അവസാനമായി അവതരിപ്പിച്ച സ്പോക് കഥാപാത്രമാണ് ഇത്.  23-ാം നൂറ്റാണ്ടിൽ നടക്കുന്നതായി ചിത്രീകരിച്ച ഈ ചിത്രത്തിൽ മുൻ സ്റ്റാർ ഫ്ലീറ്റ് അംഗവും പിന്നീട് തീവ്രവാദിയുമായ ജോൺ ഹാരിസണെ തേടി യുഎസ്എസ് എന്റർപ്രൈസിനെ ക്ലിങ്ങോണുകളുടെ ലോകത്തേക്ക് പോകുന്നതാണ് പ്രമേയം. 

2013 ഏപ്രിൽ 23 ന് സിഡ്നിയിലെ  ഇവൻറ് സിനിമാസിൽ ആദ്യമായി പ്രദർശനത്തിനെത്തിയ ചിത്രം ഓസ്ട്രേലിയ, ന്യൂസിലൻഡ്, ബ്രിട്ടൻ, യൂറോപ്പ്, പെറു എന്നിവിടങ്ങളിൽ മെയ് 9 ന് പുറത്തിറങ്ങി. മെയ് 17 ന് അമേരിക്കയിലും കാനഡയിലും റിലീസ് ചെയ്ത ചിത്രം അവിടത്തെ ഐമാക്സ് സിനിമാശാലകളിൽ ഒരു ദിവസം മുമ്പ് പ്രദർശനം ആരംഭിച്ചു. സ്റ്റാർ ട്രെക്ക് ഇൻറ്റു ഡാർക്ക്നെസ്സ് സാമ്പത്തിക വിജയവും മികച്ച നിരൂപണവും നേടി. ലോകവ്യാപകമായി 467 ദശലക്ഷം ഡോളറിന്റെ മൊത്തം വരുമാനം നേടി സ്റ്റാർ ട്രക്ക് ഫ്രാഞ്ചൈസിയിൽ ഏറ്റവും ഉയർന്ന വരുമാനം നേടിയ ചിത്രമായി. 86-ാമത് അക്കാദമി അവാർഡിൽ, മികച്ച സ്‌പെഷ്യൽ എഫക്ട്സ് ഇനത്തിൽ അക്കാദമി അവാർഡിന് നാമനിർദ്ദേശം ചെയ്യപ്പെട്ടു. 2016 ൽ  സ്റ്റാർ ട്രെക്ക് ബിയോണ്ട് എന്ന തുടർചിത്രം ഇറങ്ങി.

## അവലംബം

## ബാഹ്യ കണ്ണികൾ
* 
* 
* 
വർഗ്ഗം:2013-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:സ്റ്റാർ ട്രെക്ക്
ഇത്തിൾപന്നി

**ഇത്തിൾപന്നി** അഥവാ **മദ്രാസ് ഇത്തിൾപന്നി**  ദക്ഷിണേന്ത്യയിൽ മാത്രം കാണപ്പെടുന്ന ഇത്തിൾപന്നി കുടുംബത്തിൽപ്പെട്ട ഒരു ജന്തുവാണ്. ആന്ധ്രാപ്രദേശിലെയും തമിഴ്‌നാട്ടിലെയും വരണ്ട വനങ്ങളിൽ ഇവ ധാരാളമായി കാണപ്പെടുന്നു. കേരളത്തിൽ കോട്ടയം, പാലക്കാട് ജില്ലകളിൽ അപൂർവമായി കണ്ടിട്ടുണ്ട്.

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ സസ്തനികൾ
വർഗ്ഗം:കേരളത്തിലെ സസ്തനികൾ
ക്ലിംഗോൺ ഭാഷ

സ്റ്റാർ ട്രെക്ക് പ്രപഞ്ചത്തിലെ ക്ലിംഗോൺ വംശക്കാരുടെ സംസാരഭാഷയാണ് **ക്ലിംഗോൺ ഭാഷ**. ഈ ഭാഷ ഈ പരമ്പരയ്ക്ക് വേണ്ടി മാർക്ക് ഒക്രാണ്ട് എന്ന ഒരു അമേരിക്കൻ ഭാഷാവിദഗ്ദ്ധൻ കൃത്രിമമായി നിർമിച്ചതാണ്.  

മാർക്ക് ഒക്രാണ്ട് 1985-ൽ പ്രസിദ്ധീകരിച്ച "ദി ക്ലിംഗോൺ ഡിക്ഷണറി" എന്ന പുസ്തകത്തിൽ വിവരിച്ച ഈ ഭാഷ . "അന്യഗ്രഹ ജീവികളുടെ" ശബ്ദം പോലെ തോന്നിക്കുന്ന രീതിയിൽ രൂപകൽപ്പന  ചെയ്തതാണ്.  ഭാഷയുടെ അടിസ്ഥാന ശബ്ദവും, ഏതാനും വാക്കുകളും, സ്റ്റാർ ട്രെക്ക്: ദി മോഷൻ പിക്ചറിനു വേണ്ടി നടനായ ജെയിംസ് ഡോഹാൻ, നിർമ്മാതാവായ ജോൻ പവിൽ എന്നിവർ ചേർന്ന് രൂപം നൽകി. ഈ ചിത്രത്തിലാണ് ഈ ഭാഷ ആദ്യമായി ഉപയോഗിക്കപ്പെട്ടത്. മുൻ ചിത്രങ്ങളിൽ എല്ലാം ക്ലിംഗോൺ കഥാപാത്രങ്ങൾ ഇംഗ്ലീഷിൽ ആണ് സംസാരിച്ചിരുന്നത്. പിന്നീട് മാർക്ക് ഒക്രാണ്ട് പൂർണ്ണരൂപത്തിലുള്ള ഒരു ഭാഷയായി ഇതിനെ  വികസിപ്പിച്ചു. 

ഒരു ചെറിയ വിഭാഗം ആളുകൾക്ക് ക്ലിംഗോൺ ഭാഷയിൽ സംസാരിക്കാൻ കഴിയും. ഇതിന്റെ പദസഞ്ചയം സ്റ്റാർ ട്രെക്ക്-ക്ലിംഗോൺ സങ്കല്പങ്ങളായ ബഹിരാകാശവാഹനം, യുദ്ധം തുടങ്ങിയ വിഷയങ്ങളിൽ വല്ലാതെ കേന്ദ്രീകരിച്ചിരിക്കുന്നതിനാൽ ദൈനംദിന ഉപയോഗത്തിന് പ്രയാസകരമാണ്. 

## കുറിപ്പുകൾ

## അവലംബം
* Bernard Comrie, 1995, "The Paleo-Klingon numeral system". *HolQeD* 4.4: 6–10.
* Klingon ConScript Unicode Registry (CSUR)
* pIqaD Support 
* ''Klingon (pIqaD)'' Unicode font (`U+F8D0`–`U+F8FF`)
* Klingon text converter (transliteration) 

## ബാഹ്യ കണ്ണികൾ
* Klingon Language Institute
* Klingonska Akademien
* qepHom Saarbrücken The largest annual Klingon language meeting in Europe
* Klingon Language Wiki Open encyclopedia about the Klingon language
* Klingon and its User: A Sociolinguistic Profile, a sociolinguistics MA thesis
* ശൂന്യമായതോ ഇല്ലാത്തതോ ആയ &#x7C;title= (സഹായം) വർഗ്ഗം:തലക്കെട്ടില്ലാത്ത അവലംബമുള്ള താളുകൾ
* Is Klingon an Ohlonean language? A comparison of Mutsun and Klingon
* Omniglot: Klingon Alphabet
* Eatoni Ergonomics' Klingon page includes BDF, TTF fonts and a Klingon text entry demo
* paq’batlh: The Klingon Epic 
* Klingon speaking chatbot 
വർഗ്ഗം:അഗ്ലൂട്ടിനേറ്റീവ് ഭാഷകൾ
വർഗ്ഗം:നിർമ്മിത ഭാഷകൾ
കാസർഗോഡൻ നെല്ലിനങ്ങൾ

ആവാസവ്യവസ്ഥയുമായി ബന്ധപ്പെട്ടിരുന്നതും എന്നാൽ അപൂർവ്വമായി കൃഷിചെയ്തുവരുന്നതുമായ നാടൻ നെൽ വിത്തിനങ്ങൾ താഴെക്കാണിക്കുന്നു.

***കരിന്തടിച്ചൽ** :കറുപ്പുനിറമുള്ള നെല്ലിനമാണിവ.100 മുതൽ 110 വരെ ദിവസം മൂപ്പുള്ളതും ചുവന്ന അരിയുമാണിതിന്റെ പ്രത്യേകത. കുന്നിൻപുറങ്ങളിൽ വിതയ്ക്കുന്നു.

***ചോമൻ** :ചുവന്നയിനം നെല്ല്. അരിക്കു സ്വാദില്ല.മലരുണ്ടാക്കാൻ ഉപയോഗിക്കുന്നു.90 മുതൽ 100 വരെ ദിവസം മൂപ്പുള്ള നെല്ലിനമാണിവ.

***വെള്ളത്തൗവ്വൻ**: വെളുത്ത നിറമുള്ള വിത്താണിത്.ചോറ് രുചിയുള്ളതാണ്.കാസർഗോഡൻ കാലാവസ്ഥയുമായി ഏറേ ഇണങ്ങിയത്.

***തൊണ്ണൂറൻ**: 90 ദിവസം മൂപ്പുള്ള ഇനം.പുഞ്ചകൃഷിക്ക് ഉപയോഗിച്ചുവരുന്നു. 

****കയമ**: അപൂർവ്വമായി കൃഷി ചെയ്യപ്പെടുന്ന ഇവ ഉയരത്തിൽ വളരുന്നു. അരി ദീർഘകാലം കേടുകൂടാതെ ഇരിക്കും. ഉയരത്തിൽ വളരുന്നതിനാൽ വിളവു സമയത്ത് വീണുപോകുന്നു.കീട ബാധ കുറവുള്ള വിത്തിനം.

****പുഞ്ചക്കയമ**: ഉയരത്തിൽ വളരുന്നു.മഞ്ഞ് കാലത്ത് അധിക വിളവ് ലഭിക്കും. ഉണ്ടക്കയമ: ചുവന്ന് ഉരുണ്ട നെൽമണികൾ. മേടം-മകരമാണ് കൊയ്ത്തുകാലം. ചോറിനു അതീവ സ്വാദുണ്ട്.

****കണ്ട്രോട്ടി**:ഇപ്പോൾ കൃഷിമേഖലയിൽ ലഭ്യമല്ല. ഉപ്പുരസത്തെ പ്രതിരോധിക്കുന്നതിനുള്ള കഴിവ് ഉണ്ട്.അരി വേകുന്നതിനു താമസം ഉണ്ട്.

****അരിക്കിരായി:**100 ദിവസം മൂപ്പുള്ള ഇനം ; കറുത്ത വിത്തിനം. കഞ്ഞിയാണ് രുചികരം.

****രാജക്കയമ**: വറുക്കുന്നതിനുള്ള ഒരു നെല്ലിനം.തെയ്യംകെട്ട് ഉത്സവങ്ങൾക്ക് ഈ ഇനം അരി ഉപയോഗിച്ചു വരുന്നുണ്ട്. മലരുണ്ടാക്കാനും കൊള്ളാം. നിറയ്ക്കുന്ന നെല്ല് എന്നും വിശേഷണമുണ്ട്.ചോറിനു സ്വാദില്ലാത്തതിനാൽ പലഹാരങ്ങൾക്ക് ഉപയോഗിക്കാറുണ്ട്.

****ഒളാരൻ**: ഇപ്പോൾ ലഭ്യമല്ലാത്ത ഇനം 130 ദിവസം മൂപ്പുണ്ട്.ചോറിനു സ്വാദേറിയ ഇനം.ചോന്ന തൗവ്വൻ:നീളമുള്ള നെൽച്ചെടി.പൂഴിയുടെ അംശം കൂടുതലുള്ളിടത്ത് കൃഷിചെയ്യാൻ കഴിയും. ഒറ്റവിളകൃഷിയ്ക്ക് ഉപയുക്തമാണ്.

****കുണ്ടിപ്പുല്ലൻ**: ചുവപ്പുകലർന്ന മഞ്ഞനിറമുള്ള വിത്ത്.  നെല്ലിൽ നീളത്തിൽ ഓത( Grain awn)എന്ന പ്രത്യേകത ഉണ്ട്.

****കരുവാടകൻ**:ചെളിയുള്ള പാടത്ത് വിതയ്ക്കാൻ കഴിയും. ചാഴിയുടെ ആക്രമണം ചെറുക്കും .ഓരുവെള്ളത്തിൽ വിളവു ലഭിക്കില്ല.

****എറോൻ**:ഇപ്പോൾ കൃഷിരംഗത്തില്ല.നെൽമണിക്ക് ഏറ (ചിറക്)ഉള്ളതിനാൽ ഈ പേരു ലഭിച്ചു.

****പാലപ്പൂവൻ**:നെൽമണിക്കും ചെടിക്കും നീളമുള്ള ഇനം.ഇടവപ്പാതിക്ക് കൃഷിയിറക്കുന്നതാണ് രീതി.

****നകരി അഥവാ നവര**:കീടബാധകൂടുതൽ ഏൽക്കുന്നതിനാൽ വിളവ് കുറവ്. നെല്ലിനു ഔഷധഗുണമുണ്ട്.മേടം-ചിങ്ങം ആണ് വിളവുകാലം.

## അവലംബം

വർഗ്ഗം:നെല്ലിനങ്ങൾ
സാൻ മാർക്കോസ്

**സാൻ മാർക്കോസ്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിലെ സാൻ ഡിയോഗോ കൗണ്ടിയിലെ നോർത്ത് കൗണ്ടി മേഖലയിലുൾപ്പെട്ട ഒരു നഗരമാണ്. 2010 ലെ അമേരിക്കൻ ഐക്യനാടുകളിലെ സെൻസസ് പ്രകാരം ഈ നഗരത്തിലെ ആകെ ജനസംഖ്യ 83,781 ആയിരുന്നു. "കാലിഫോർണിയ സ്റ്റേറ്റ് യൂണിവേഴ്സിറ്റി - സാൻ മാർക്കോസ്" നിലനിൽക്കുന്നതും ഇവിടെയാണ്. ഈ നഗരത്തിൻറെ അതിരുകൾ കിഴക്ക് എസ്കോണ്ടിഡോ, തെക്കുപടിഞ്ഞാറ് എൻസിനിറ്റാസ്, പടിഞ്ഞാറ് കാൾസ്ബാഡ്, വടക്കുപടിഞ്ഞാറ് വിസ്ത് എന്നിങ്ങനെയാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സാൻ ഗബ്രിയേൽ

**സാൻ ഗബ്രിയേൽ**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ ലോസ് ഏഞ്ചൽസ് കൗണ്ടിയിൽ സ്ഥിതിചെയ്യുന്ന ഒരു നഗരമാണ്. ജൂനിപ്പെറോ സെറ സ്ഥാപിച്ച മിഷൻ ഗബ്രിയേൽ അർക്കാഞ്ചലിനെ അവലംബമാക്കിയാണ് നഗരത്തിനു നാമകരണം നടത്തപ്പെട്ടത്. ഒരു മതപ്രവർത്തക സംഘത്തിൽനിന്ന് 1852 ൽ ലോസ് ഏഞ്ചൽസ് കൗണ്ടിയിലെ യഥാർത്ഥ ടൗൺഷിപ്പായി സാൻ ഗബ്രിയേലിനു രൂപമാറ്റം സംഭവിച്ചു. സാൻ ഗബ്രിയേൽ നഗരം 1913 ൽ മുനിസിപ്പാലിറ്റിയായി സംയോജിപ്പിക്കപ്പെട്ടു.

നഗരത്തിന്റെ ആപ്തവാക്യം "എ സിറ്റി വിത്ത് എ മിഷൻ" എന്നതാണ്. പലപ്പോഴും ലോസ് ഏഞ്ചൽസ് മെട്രോപ്പോളിറ്റൻ പ്രദേശത്തിന്റെ "ജന്മസ്ഥലം" എന്ന് ഈ നഗരത്തെ വിളിക്കാറുണ്ട്. 2010 ലെ അമേരിക്കൻ ഐക്യനാടുകളിലെ സെൻസസ് പ്രകാരമുള്ള ഈ നഗരത്തിലെ ആകെ ജനസംഖ്യ 39,718 ആയിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സാൻ ഹൊവാക്വിൻ

**സാൻ ഹൊവാക്വിൻ**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ഫ്രെസ്നോ കൗണ്ടിയിലുൾപ്പെട്ട ഒരു നഗരമാണ്. ഈ നഗരത്തിൽ 2000 ലെ സെൻസസ് പ്രകാരം 3,270  ജനങ്ങളുണ്ടായിരുന്നത് 2010 ലെ യു.എസ്. സെൻസസ് പ്രകാരം 4,001 ആയി വർദ്ധിച്ചിരുന്നു. ഈ പ്രദേശത്തെ നഗരത്തോട് ഏറ്റവുമടുത്തുള്ള വിദ്യാലയം ട്രാൻക്വിലിറ്റി ഹൈസ്കൂളാണ്. കെർമാൻ  നഗരത്തിന് 11 മൈൽ (18 കിലോമീറ്റർ) തെക്കു പടിഞ്ഞാറായി, സമുദ്രനിരപ്പിൽനിന്ന് 174 അടി (5 മീറ്റർ) ഉയരത്തിലാണ് ഈ നഗരം സ്ഥിതിചെയ്യുന്നത്. 1806 ൽ സാൻ ഹൊവാക്വിൻ നദിയുടെ പേരാണ് ഈ നഗരത്തിൻറെ നാമകരണത്തിനു കാരണമായത്. 

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സാന്താ മോണിക്ക

**സാന്താ മോണിക്ക**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്, ലോസ് ആഞ്ചലസ് കൗണ്ടിയിൽ സ്ഥിതിചെയ്യുന്ന ഒരു ബീച്ച്ഫ്രണ്ട് നഗരമാണ്. സാന്താ മോണിക്ക ഉൾക്കടലിൽ സ്ഥിതിചെയ്യുന്ന ഈ നഗരത്തൻറെ മൂന്നു വശങ്ങളും ലോസ് ആഞ്ചലസ് നഗരത്താൽ വലയം ചെയ്യപ്പെട്ടിരിക്കുന്നു. വടക്കുഭാഗത്ത് പസഫിക് പാലിസാഡെസ് തീരപ്രദേശവും, വടക്കുകിഴക്ക് ബ്രെൻറ്‍വുഡ് നഗരവും പടിഞ്ഞാറൻ ലോസ് ആഞ്ചെലസ് കിഴക്കും, തെക്കുകിഴക്ക് മാർ വിസ്തയും തെക്ക് വെസീസ് നഗരവുമാണ് ഇതിൻറെ അതിരുകൾ. യു.എസ്. സെൻസസ് ബ്യൂറോയുടെ കണക്കുകളനുസരിച്ചുള്ള ഈ നഗരത്തിലെ ആകെ ജനസംഖ്യ 2010 ൽ 89,736 ആയിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സാന്താ മരിയ

**സാന്താ മരിയ**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ സാന്താ ബാർബറ കൌണ്ടിയിൽ ദക്ഷിണ കാലിഫോർണിയ തീരത്തിനു തൊട്ടടുത്തുള്ള ഒരു നഗരമാണ്. ഇത് ലോസ്‍ ആഞ്ചെലസ് നഗരകേന്ദ്രത്തിന് വടക്കുപടിഞ്ഞാറേ ദിശയിൽ ഏകദേശം 150 മൈൽ (240 കിലോമീറ്റർ) ദൂരത്തിലാണ് സ്ഥിതിചെയ്യുന്നത്. 2016 കണക്കുകൂട്ടലിൽ ഈ നഗരത്തലെ ആകെ ജനസംഖ്യ 106,290 ആയിരുന്നു. ഇത് കൌണ്ടിയിലെയും സാന്താ മരിയ-സാന്താ ബാർബറ, CA മെട്രോ പ്രദേശത്തെയും ഏറ്റവും ജനസംഖ്യയുള്ള നഗരമാണ്. നഗരത്തിലെ വീഞ്ഞ് വ്യവസായത്തിനും സാന്താ മരിയ ശൈലിയിലുള്ള ബാർബിക്യുവിനും പ്രസിദ്ധമാണ്. സൺസെറ്റ് മാഗസിൻ സാന്താ മരിയ നഗത്തെ "വെസ്റ്റ് ബെസ്റ്റ് BBQ നഗരം" എന്ന പേരിലാണ് വിശേഷിപ്പിക്കുന്നത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ദൊത്രാക്കി ഭാഷ

വലത്ത്‌|ലഘുചിത്രം|ഡേവിഡ് ജെ. പീറ്റേഴ്സൺ, ഗെയിം ഓഫ് ത്രോൺസ് പരമ്പരയിലെ ദൊത്രാക്കി  ഭാഷയുടെ സ്രഷ്ടാവ്

ജോർജ് ആർ. ആർ. മാർട്ടിന്റെ ഫാന്റസി നോവൽ പരമ്പര എ സോങ് ഓഫ് ഐസ് ആൻഡ് ഫയർ, അതിന്റെ ടെലിവിഷൻ അവതരണം ഗെയിം ഓഫ് ത്രോൺസ് എന്നിവയ്ക്കായി നിർമ്മിച്ച ഒരു സാങ്കൽപ്പിക ഭാഷയാണ് **ദൊത്രാക്കി ഭാഷ**. കഥയിലെ നാടോടികളായ ദൊത്രാക്കി വംശജരുടെ മാതൃഭാഷയാണിത്. മാർട്ടിന്റെ നോവലുകളിലെ ദൊത്രാക്കി വാക്കുകളും ശൈലികളും അടിസ്ഥാനമാക്കി  ഭാഷാശാസ്ത്രജ്ഞൻ ഡേവിഡ് ജെ. പീറ്റേഴ്സൺ ഈ ഭാഷയെ വികസിപ്പിച്ചെടുത്തു. 

2011 സെപ്തംബറിലെ കണക്കുകൾ പ്രകാരം 3163 വാക്കുകൾ ഈ ഭാഷയിൽ ഉണ്ട്‌. എന്നാൽ എല്ലാ വാക്കുകളും പ്രസിദ്ധീകരിക്കപ്പെട്ടില്ല. 2012-ൽ അമേരിക്കയിൽ 146 നവജാതശിശുക്കൾക്ക് "ഖലീസി" എന്ന് നാമകരണം ചെയ്യപ്പെട്ടു. ദൊത്രാക്കി ഭാഷയിൽ ഖാൽ അഥവാ ഭരണാധികാരിയുടെ ഭാര്യ എന്നർഥം വരുന്നതും, ഗെയിം ഓഫ് ത്രോൺസ് 
ഡനേറിസ് ടാർഗേറിയെൻ എന്ന കഥാപാത്രം തന്റെ സ്ഥാനപ്പേര് ആയി സ്വീകരിച്ചതുമായ വാക്കാണ് ഖലീസി. ജെ ആർ ആർ ടോൾക്കിയൻ തന്റെ ഫാന്റസി നോവലുകൾക്ക് വേണ്ടി സൃഷ്ടിച്ച എൽവിഷ് ഭാഷയ്ക്കു ശേഷം ഏറ്റവും വിശ്വസനീയമായ നിർമിത ഭാഷകളായി ദൊത്രാക്കി ഭാഷയെയും വലേറിയൻ ഭാഷയെയും കണക്കാക്കുന്നു. 

## അവലംബം

## ബാഹ്യ കണ്ണികൾ
* The official Dothraki blog 
* The LCS blog about the language 
* The Dothraki Language Wiki
വർഗ്ഗം:നിർമ്മിത ഭാഷകൾ
2018 ലെ പത്മ പുരസ്കാരങ്ങൾ ലഭിച്ചവരുടെ പട്ടിക

2018 ലെ പത്മ പുരസ്കാരങ്ങൾ 2018 ജനുവരി 25 ന് പ്രഖ്യാപിച്ചു. നാല് മലയാളികളാണ് പദ്മ പുരസ്‌കാരങ്ങൾക്ക് അർഹരായത്. 
## പത്മവിഭൂഷൺ

## പത്മഭൂഷൺ

## പത്മശ്രീ

വർഗ്ഗം:പുരസ്കാരങ്ങൾ
സാൻ റമോൺ

**സാൻ റമോൺ**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയിയിൽ, കോൺട്രാ കോസ്റ്റ കൌണ്ടിയിലുൾപ്പെട്ട ഒരു നഗരമാണ്. സാൻ ഫ്രാൻസിസ്കോയ്ക്ക് 34 മൈൽ കിഴക്കായി സാൻ റമോൺ താഴ്വരയിലാണീ നഗരം സ്ഥിതിചെയ്യുന്നത്.  അമേരിക്കൻ ഐക്യനാടുകളിലെ സെൻസസ് ബ്യൂറോ 2015 മധ്യത്തോടെ കണക്കുകൂട്ടിയതു പ്രകാരം ഈ നഗരത്തിലെ ആകെ ജനസംഖ്യ 76,134 ആയിരുന്നു. ജനസംഖ്യ പ്രകാരം റിച്ച്‍മോണ്ട്, കോൺകോർഡ്, ആൻറിയോക്ക് എന്നിവയ്ക്കു പിന്നിൽ കോൺട്രാ കോസ്റ്റാ കൌണ്ടിയിലെ മൂന്നാമത്തെ വലിയ നഗരമാണിത്. 

## അവലംബം

വർഗ്ഗം:കാലിഫോർണിയയിലെ നഗരങ്ങൾ
കിലിയൻ മർഫി

**കിലിയൻ മർഫി** (ജനനം: മേയ് 25, 1976) ഒരു ഐറിഷ് നടനാണ്. ഒരു റോക്ക് സംഗീതജ്ഞൻ എന്ന നിലയിൽ അദ്ദേഹം കലാജീവിതം ആരംഭിച്ചു. ഒരു റെക്കോർഡ് കരാർ നിരസിച്ചശേഷം, നാടകങ്ങളിലൂടെ  അഭിനയരംഗത്ത് പ്രവേശിച്ചു. സിനിമാശാലയിൽ, 1990 കളുടെ അവസാനത്തിൽ ഹ്രസ്വ ചിത്രങ്ങളിലും
സ്വതന്ത്രചിത്രങ്ങളിലും അഭിനയിച്ചു. 

28 ഡേയ്സ് ലേറ്റർ (2002), കോൾഡ് മൗണ്ടൻ (2003), ഇന്റർമിഷൻ (2003), റെഡ് ഐ (2005), ബ്രേക്ഫാസ്റ്റ് ഓൺ പ്ലൂട്ടോ (2005) എന്നീ ചിത്രങ്ങളിൽ അഭിനയിച്ചതിന് ശേഷം മർഫി പ്രശസ്തിയിലേക്ക് ഉയർന്നു. ബ്രേക്ഫാസ്റ്റ് ഓൺ പ്ലൂട്ടോയിലെ അഭിനയത്തിന് അദ്ദേഹം മികച്ച നടനുള്ള ഗോൾഡൻ ഗ്ലോബ് അവാർഡ് നാമനിർദ്ദേശം കരസ്ഥമാക്കി.  

വൻവിജയം നേടിയ ദ ഡാർക്ക് നൈറ്റ് ചലച്ചിത്രപരമ്പരയിൽ (2005-2012) മർഫി
ഡോക്ടർ ജോണാതൻ ക്രോൺ (സ്കെയർക്രോ) എന്ന കഥാപാത്രത്തെ അവതരിപ്പിച്ചു. ദ വിൻഡ് ദാറ്റ് ഷേക്ക്സ് ദ ബാർലി (2006), സൺഷൈൻ (2007), ദി എഡ്ജ് ഓഫ് ലൗ (2008), ഇൻസെപ്ഷൻ (2010) എന്നീ ചിത്രങ്ങളിൽ അദ്ദേഹം അഭിനയിച്ചു. 

2013 മുതൽ ബി.ബി.സി അവതരിപ്പിച്ച പീക്കി ബ്ലൈൻഡേഴ്സ് എന്ന ഗ്യാങ്സ്റ്റർ പരമ്പരയിൽ തോമസ് ഷെൽബി എന്ന കഥാപാത്രത്തെ മർഫി അവതരിപ്പിക്കുന്നു. ട്രാൻസ്സെൻഡൻസ് (2014), ഇൻ ഹാർട്ട് ഓഫ് ദ സീ (2015), ആൻത്രൊപ്പോയ്ഡ് (2016), ഡൺകിർക്ക് (2017) എന്നീ ചിത്രങ്ങളിൽ അദ്ദേഹം അഭിനയിച്ചു.

## അഭിനയ ജീവിതം
### ചലച്ചിത്രം

### ടെലിവിഷൻ

### തീയറ്റർ

## പുരസ്‌കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ
* 
വർഗ്ഗം:1976-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
അന്നാബെൽ വാലിസ്

**അന്നാബെൽ ഫ്രാൻസെസ് വാലിസ്** (ജനനം സെപ്റ്റംബർ 25, 1984) ഒരു ഇംഗ്ലീഷ് നടിയാണ്. ഷോ ടൈം പരമ്പര ദ ടുഡോർസിലെ ജേൻ സെയ്മൊർ, 
ബി.ബി.സി പരമ്പര പീക്കി ബ്ലൈൻഡേഴ്സിലെ ഗ്രേസ് ബുർഗസ്, 2017 ൽ ഇറങ്ങിയ ദ മമ്മി എന്ന ചിത്രത്തിലെ ജെന്നി ഹാൽസി എന്നിവയാണ് അവതരിപ്പിച്ച മുഖ്യ കഥാപാത്രങ്ങൾ. 

## സ്വകാര്യ ജീവിതം
ഓസ്‌ഫോർഡിലാണ് വാലിസ് ജനിച്ചതെങ്കിലും, 19 വർഷം പോർച്ചുഗലിൽ കഴിഞ്ഞു. പോർച്ചുഗലിലെ സെയ്ന്റ് ഡൊമിനിക്ക്സ് അന്തർദേശീയ വിദ്യാലയത്തിൽ അഭ്യസിച്ചു. അമ്മയുടെ അമ്മാവൻ നടൻ റിച്ചാർഡ് ഹാരിസ് ആയിരുന്നു. വാലിസ് പോർച്ചുഗീസ്, ഫ്രഞ്ച്, സ്പാനിഷ് ഭാഷകൾ സംസാരിക്കും. ഇപ്പോൾ ലണ്ടനിൽ താമസിക്കുന്നു.

## അഭിനയ ജീവിതം
### ചലച്ചിത്രം

### ടെലിവിഷൻ

## അവലംബം

## ബാഹ്യ കണ്ണികൾ
* 
* Interview with Annabelle Wallis – leading lady of Dil Jo Bhi Kahey on 21 September 2005
* A Sit-Down with Annabelle Wallis: Annabelle Wallis discusses Jane Seymour's relationship with Henry VIII. *Showtime*
വർഗ്ഗം:1984-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇംഗ്ലീഷ് ചലച്ചിത്ര നടിമാർ
ഏറ്റവും കൂടുതൽ വിറ്റഴിക്കപ്പെട്ട റീമിക്സ് ആൽബങ്ങളുടെ പട്ടിക

ഒരു റീമിക്സ് ആൽബം ഒരു സംഗീത കാരന്റെ മുമ്പ്  പ്രസിദ്ധീകരിക്കപ്പെട്ട ഗാനങ്ങളുടെ റീമിക്സുകൾ അല്ലെങ്കിൽ അതിന്റെ പുനരാവിഷ്കാരമാണ് .

## ഇതും കൂടെ കാണുക
* List of best-selling albums of the 21st century
* ഏറ്റവും കൂടുതൽ വിറ്റഴിക്കപ്പെട്ട ആൽബങ്ങളുടെ പട്ടിക
* ഏറ്റവും കൂടുതൽ ആൽബങ്ങൾ വിറ്റഴിച്ച സംഗീതജ്ഞർ

## അവലംബങ്ങൾ
ജെയിൻ എയറേ

പ്രശസ്ത ഇംഗ്ലീഷ് സാഹിത്യകാരൻ ഷാർലറ്റ് ബ്രൊന്റീ എഴുതി 1847 ഒക്ടോബർ 16ന് ഇംഗ്ലണ്ടിൽ പ്രസിദ്ധീകരിച്ച ഒരു നോവലാണ് **ജെയിൻ എയറേ**(originally published as **Jane Eyre: An Autobiography**)"ക്യൂറേർ ബെൽ" എന്ന തൂലികാ നാമത്തിലായിരുന്നു സ്മിത്,എൽഡർ & Co.ഓഫ് ലണ്ടൻ പുസ്തകം പ്രസിദ്ധീകരിച്ചത് .

മുഖ്യ കഥാപാത്രമായ ജെയിൻ എയറേ തന്റെ ജീവിതകഥ പറയുന്ന രൂപത്തിലാണ്‌ 38 അധ്യായങ്ങളുള്ള നോവലിന്റെ അവതരണം .നോർത്ത് ഇംഗ്ലണ്ടിൽ ആണു കഥ നടക്കുന്നത്,അന്നത്തെ ശക്തമായിരുന്ന സാമൂഹിക പ്രശ്നങ്ങളും ചിന്തകളും നോവൽ വിശകലനം ചെയ്യുന്നു  .ജെയിൻ എയേറെയുടെ ജീവിതത്തിലെ വിവിധ ഘട്ടങ്ങളിലൂടെയാണ് കഥ മുന്നേറുന്നത് .

## കഥാസംഗ്രഹം
അനാഥയായ ജെയിൻ ചെറുപ്പകാലം തന്റെ അമ്മയുടെ ബന്ധുവായ റീഡിന്റെ കൂടെയായിരുന്നു താമസിച്ചിരുന്നത്.പക്ഷെ റീഡിന്റെ മരണശേഷം അദ്ദേഹത്തിന്റെ ഭാര്യയും മക്കളും പത്തുവയസുകാരി ജെയിനിനോട് വളരെ ക്രൂരമായി പെരുമാറുന്നു.ജെയിനിന്റെ വിഷമം മനസ്സിലാക്കിയ ഡോക്ടർ ലോയ്ഡ് അവളെ ഏതെങ്കിലും സ്കൂളിലേക്കയക്കാൻ ആവശ്യപ്പെടുന്നു.തുടർന്ന് ജെയിൻ  ധർമസ്ഥാപനമായ ലോവൂഡ് സ്കൂളിലെത്തുന്നു,മോശമായതും വൃത്തിഹീനമായതുമായ അന്തരീക്ഷവും സൗകര്യങ്ങൾ വളരെ കുറവുമായിരുന്ന അവിടം ജെയിനിനു വീണ്ടും കഷ്ടതകൾ നിറഞ്ഞതായിരുന്നു.സ്കൂളിന്റെ നടത്തിപ്പുകാരനായ കഠിനഹൃദയനായിരുന്ന മിസ്റ്റർ.ബ്രോക്കൾഹസ്ററ് കുഞ്ഞു ജെയിനിനെ കൂടുതൽ വിഷമിപ്പിക്കുന്നു.ആറു വർഷത്തെ വിദ്യാഭ്യാസം പൂർത്തിയാക്കിയ ജെയിൻ അതേ സ്കൂളിൽ അദ്ധ്യാപികയായി ജോലിചെയ്തു.ശേഷം പത്രപരസ്യത്തിലൂടെ മിസ്റ്റർ.എഡ്‌വേഡ്‌ റോചെസ്റ്ററിന്റെ വീടായ തോൺഫെയ്ൽഡ് ഹാളിൽ കൂടുതൽ മെച്ചപ്പെട്ട ജോലി നേടുന്നു.അവിടെ ജെയിൻ തികച്ചും സതോഷവതിയായിരുന്നു,ഉടമസ്ഥൻ റോച്ചെസ്റ്ററുമായുള്ള പരിചയം അവളെ അഗാധമായ പ്രണയത്തിലെത്തിക്കുന്നു.റോചെസ്റ്റർ ജെയിനിനെ വിവാഹം ചെയ്യാൻ തീരുമാനിക്കുന്നു.പക്ഷേ വിവാഹദിവസം പള്ളിയിൽ വച്ചു റോചെസ്റ്ററിന്റെ നിലവിലുള്ള ഭാര്യയെക്കുറിച്ചുള്ള രഹസ്യങ്ങൾ പുറത്താവുന്നു.ജെയിൻ അവിടം വിട്ടു പോകുന്നു.യഥാർത്ഥ സത്യങ്ങൾ മനസ്സിലാക്കിയ ജെയിൻ തിരിച്ചു വന്ന് റോചെസ്റ്ററിന്റെ ഭാര്യയാവുന്നതോടെ നോവൽ ശുഭകരമായി അവസാനിക്കുന്നു.

## അവലംബം
ലാസ്സെൻ കൗണ്ടി

**ലാസ്സെൻ കൗണ്ടി,** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിൻറെ വടക്കുകിഴക്കൻ ഭാഗത്തായി സ്ഥിതിചെയ്യുന്ന ഒരു കൗണ്ടിയാണ്. 2010 ലെ അമേരിക്കൻ ഐക്യനാടുകളിലെ സെൻസസ് പ്രകാരമുള്ള ഈ നഗരത്തിലെ ആകെ ജനസംഖ്യ ജനസംഖ്യ 34,895 ആയിരുന്നു. കൗണ്ടി സീറ്റും ഏകീകരിക്കപ്പെട്ട ഏകനഗരവും സുസൻവില്ലെയാണ്.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച്, ഈ കൗണ്ടിയുടെ ആകെ വിസ്തീർണ്ണം 4,720 ചതുരശ്ര മൈൽ (12,200 ചതുരശ്ര കിലോമീറ്റർ) ആണ്. ഇതിൽ 4,541 ചതുരശ്ര മൈൽ (11,760 ചതുരശ്ര കിലോമീറ്റർ) പ്രദേശം കര ഭൂമിയും ബാക്കിയുള്ള 179 ചതുരശ്ര മൈൽ (460 ചതുരശ്ര കിലോമീറ്റർ) അതായത് 3.8 ശതമാനം പ്രദേശങ്ങൾ ജലം ഉൾപ്പെട്ടതുമാണ്. ലാസ്സൻ വോൾക്കാനിക് ദേശീയോദ്യാനത്തിൻറെ ഏതാനു ഭാഗങ്ങൾ ഈ കൗണ്ടിയുടെ പടിഞ്ഞാറൻ മൂലയിലേയ്ക്കു കയറിക്കിടക്കുന്നുണ്ട്.

### സമീപ '''കൗണ്ടികൾ'''
* മൊഡോക് കൗണ്ടി - വടക്ക്
* വാഷോ കൗണ്ടി, നെവാദ - കിഴക്ക്
* സിയാറെ നെവാദ, കാലിഫോർണിയ - തെക്കുകിഴക്ക്
* പ്ലമാസ് കൗണ്ടി, കാലിഫോർണിയ - തെക്ക്
* ശാസ്ത കൗണ്ടി, കാലിഫോർണിയ - പടിഞ്ഞാറ്

### ദേശീയ സംരക്ഷിത പ്രദേശങ്ങൾ
* ലാസ്സെൻ ദേശീയവനം (ഭാഗികം)
* ലാസ്സെൻ വോൾക്കാനിക് ദേശീയോദ്യാനം (ഭാഗികം)
* മൊഡോക് ദേശീയവനം (ഭാഗികം)
* പ്ലമാസ് ദേശീയവനം (ഭാഗികം)
* ടോയിയാബെ ദേശീയവനം (ഭാഗികം)

## അവലംബം

വർഗ്ഗം:കാലിഫോർണിയയിലെ കൗണ്ടികൾ
സാൻ ബ്രൂണോ

**സാൻ ബ്രൂണോ**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സാൻ മാറ്റെയോ കൌണ്ടിയിൽ സ്ഥിതിചെയ്യുന്ന ഒരു നഗരമാണ്. 1914 ൽ സംയോജിപ്പിക്കപ്പെട്ട ഈ നഗരത്തിലെ ആകെ ജനസംഖ്യ 2010 ലെ സെൻസസ് പ്രകാരം 41,114 ആയിരുന്നു. 

സാൻ ഫ്രാൻസിസ്കോയ്ക്കും മിൽബ്രായെക്കുമിടയിൽ സാൻഫ്രാൻസിസ്കോ അന്താരാഷ്ട്ര വിമാനത്താവളത്തിനും ഗോൾഡൻ ഗേറ്റ് ദേശീയ സെമിത്തേരിക്കും സമീപത്തായി സാൻ ഫ്രാൻസിസ്കോ നഗരകേന്ദ്രത്തിന് ഏകദേശം 12 മൈൽ (19 കിലോമീറ്റർ) തെക്കായിട്ടാണ് ഈ നഗരം സ്ഥിതിചെയ്യുന്നത്. 

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഹെമെറ്റ്

**ഹെമെറ്റ്**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ, റിവർസൈഡ് കൗണ്ടിയിലെ സാൻ ജസീന്തോ താഴ്വരയിൽ സ്ഥിതിചെയ്യുന്ന ഒരു നഗരമാണ്. 27.8 ചതുരശ്ര മൈൽ (72 ചതുരശ്ര കിലോമീറ്റർ) വിസ്തൃതിയുള്ള ഈ നഗരം, അയൽനഗരമായ സാൻ ജസീന്തോയിലേയ്ക്കു കൂടി പരന്നു കിടക്കുന്ന സാൻ​ ജസീന്തോ താഴ്വരയുടെ ഏകദേശം പകുതിയോളം ഉൾക്കൊണ്ടിരിക്കുന്നു. 2010 ലെ സെൻസസ് രേഖകൾ പ്രകാരം ഈ നഗരത്തിലെ ആകെ ജനസംഖ്യ 78,657 ആയിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഗുലാം മുസ്തഫാ ഖാൻ

ഹിന്ദുസ്ഥാനി സംഗീതജ്ഞനും ചലച്ചിത്ര പിന്നണി ഗായകനുമാണ് **ഗുലാം മുസ്തഫാ ഖാൻ**. (3 മാർച്ച് 1931 – 17 ജനുവരി 2021)ഹിന്ദി ചലച്ചിത്ര ലോകത്ത് ഗായകനായും സംഗീത സംവിധായകനായും പ്രവർത്തിച്ചു. മൃണാൾസെന്നിന്റെ ഭുവൻഷോമിലും നിരവധി മറാത്തി, ഗുജറാത്തി സിനമകൾക്കു വേണ്ടിയും പാടി. സേനിയ പരമ്പരയിലെ റാം പൂർ സഹസ്‍വാൻ ഖരാനശൈലിയിലാണ് ഇദ്ദേഹത്തിന്റെ ആലാപനം. ഉസ്താദ് വാരിസ് ഹുസൈൻ ഖാന്റെ മകനും ഉസ്താദ് ഇനായത് ഹുസൈൻ ഖാന്റെ പൗത്രനുമാണ്. ഹിന്ദി ചലച്ചിത്ര സംഗീത ലോകത്തെ നിരവധി പ്രതിഭകളുടെ പരിശീലകനാണ്. 1991 ൽ പത്മശ്രീയും 2006 ൽ പത്മഭൂഷണും ലഭിച്ചു. 2018 ൽ പത്മവിഭൂഷൺ ലഭിച്ചു.  2003 ൽ കേന്ദ്ര സംഗീത നാടക അക്കാദമി പുരസ്കാരം ലഭിച്ചു.

## ജീവിതരേഖ
യുപിയിലെ ബദായൂനിൽ വിഖ്യാത സംഗീതജ്ഞൻ ഉസ്താദ് മുറേദ് ബക്ഷിന്റെ പേരക്കിടാവായി ജനിച്ചു. പിതാവ് ഉസ്താദ് വാരിസ് ഹുസൈൻ ഖാനിൽനിന്നു ചെറിയ പ്രായത്തിലേ സംഗീതം അഭ്യസിച്ചു.1957 -ൽ മറാഠി ചിത്രത്തിലൂടെയാണ് പിന്നണി ഗാനരംഗത്തെത്തിയത്. പിന്നീട് ഗുജറാത്തി ചിത്രങ്ങളിലും പാടി.  മൃണാൾ സെന്നിന്റെ 'ഭുവൻഷോം' ഉൾപ്പെടെയുള്ള ചിത്രങ്ങളിലെയും സരിഗമയുടെ ആൽബങ്ങളിലെയും ആലാപനത്തിലൂടെ ശ്രദ്ധ നേടി. ഇതിനിടെ ബൈജു ബാവ്ര യെന്ന ഗായകന്റെ വേഷത്തിൽ ജർമൻ ഡോക്യുമെന്ററിയിൽ അഭിനയിക്കുകയും ചെയ്തു.

ഫിലിംസ്‌ ഡിവിഷൻ നിർമിച്ച എഴുപതിലേറെ ഡോക്യുമെന്ററികൾക്കു ശബ്ദം പകർന്ന് ദേശീയ രാജ്യാന്തര പുരസ്‌കാരങ്ങൾ സ്വന്തമാക്കിയിട്ടുണ്ട്. നൂർ ജഹാൻ, ഉമ്രാവ് ജാൻ, ബദ്‌നാം ബസ്തി എന്നിവയാണ് ശ്രദ്ധേയമായ ചിത്രങ്ങൾ. വലിയ ശിഷ്യസമ്പത്തിന് ഉടമയായിരുന്നു ഗുലാം മുസ്തഫ ഖാൻ. മന്നാഡേ, ആശ ഭോസ്ലേ, ഗീത ദത്ത്, എ.ആർ. റഹ്‌മാൻ, സോനു നിഗം, ഹരിഹരൻ, റാഷിദ് ഖാൻ തുടങ്ങി ഒട്ടേറെ പ്രമുഖരുടെ ഗുരുവായിരുന്നു അദ്ദേഹം.

ഭാര്യ: അമീന ബീഗം. മുർതാസ മുസ്തഫ, ഖാദർ മുസ്തഫ, രബാനി മുസ്തഫ, ഹസ്സൻ മുസ്തഫ എന്നിവരാണ് മക്കൾ.
## അവലംബം


വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:ഹിന്ദി ചലച്ചിത്ര പിന്നണിഗായകർ
വർഗ്ഗം:മറാത്തി ചലച്ചിത്രപിന്നണിഗായകർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:1931-ൽ ജനിച്ചവർ
വർഗ്ഗം:2021-ൽ മരിച്ചവർ
വർഗ്ഗം:ജനുവരി 17-ന് മരിച്ചവർ
റിയാൾട്ടോ

**റിയാൾട്ടോ**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയിയിൽ, സാൻ ബർണാർഡിനോ കൗണ്ടിയിലുൾപ്പെട്ട ഒരു നഗരമാണ്. 2010 ലെ അമേരിക്കൻ ഐക്യനാടുകളിലെ സെൻസസ് രേഖകൾ പ്രകാരം ഈ നഗരത്തിൽ 99,171 പേർ അധിവസിച്ചിരുന്നു.

റിയൽട്ടോയിൽ നാലു പ്രധാന സ്ഥാപനങ്ങളുടെ പ്രാദേശിക വിതരണ വിപണനശാലകളുള്ളവയാണ്. ഇതിൽ സ്റ്റാപ്പിൾസ് Inc, അമേരിക്കൻ ഐക്യനാടുകളുടെ പടിഞ്ഞാറൻ തീരദേശത്തുളനീളം വിതരണകേന്ദ്രങ്ങളുള്ളവയും ടോയ്സ് ആർ അസ്, അണ്ടർ ആർമർ, ടാർഗറ്റ് എന്നിവ നഗത്തിലെ വടക്കൻ മേഖലകളിലെ ലാസ് കോളിനാസ് സമൂഹത്തെ അടിസ്ഥാനമാക്കിയും പ്രവർത്തിക്കുന്നു. അമേരിക്കയിലെ ഏറ്റവും വലിയ പടക്ക കമ്പനികളിലൊന്നായ പൈറോ സ്പെക്റ്റാക്കുലേർസ് റിയാൾട്ടോ ആസ്ഥാനമാക്കിയാണ് പ്രവർത്തിക്കുന്നത്.

## ഭൂമിശാസ്ത്രം
റിയാൾട്ടോ നിലനിൽക്കുന്ന അക്ഷാംശ രേഖാംശങ്ങൾ  (34.111360, −117.382403). അമേരിക്കൻ ഐക്യനാടുകളിലെ സെൻസസ് ബ്യൂറോയുടെ സെൻസസ് ബ്യൂറോയുടെ കണക്കുകളനുസരിച്ച് ഈ നഗരത്തിൻറെ ആകെ വിസ്‍തീർണ്ണം 22.4 ചതുരശ്ര മൈലാണ്  (58 km2). ഇതിൽ 22.4 ചതുരശ്ര മൈൽ പ്രദേശം (58 km2) കരഭൂമിയും 0.06 ശതാമനം ഭാഗം ജലഭാഗവുമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ടുലെയർ കൗണ്ടി, കാലിഫോർണിയ

**ടുലെയർ കൗണ്ടി**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ഒരു കൗണ്ടിയാണ്.  2010 ലെ അമേരിക്കൻ ഐക്യനാടുകളിലെ സെൻസസ് രേഖകൾ പ്രകാരമുള്ള ഈ കൗണ്ടിയിലെ ആകെ ജനസംഖ്യ 442,179 ആയിരുന്നു. വിസാലിയയാണ് കൗണ്ടി സീറ്റ്. മഹാ തടാകങ്ങളുടെ പടിഞ്ഞാറുഭാഗത്ത് ഒരിക്കൽ നിന്നിരുന്ന ഏറ്റവും വലിയ ശുദ്ധജല തടാകമായ ടുലെയർ തടാകത്തിൻറെ പേരാണ് ഈ കൗണ്ടിക്ക് നൽകിയിരിക്കുന്നത്. കാർഷിക വികസനത്തിനായി ജലസേചന സൌകര്യങ്ങൾ ഒരുക്കപ്പെട്ട  ഈ പ്രദേശം മുമ്പ് വലിപ്പം കൂടിയ ടുലെയർ  കൗണ്ടിയുടെ പടിഞ്ഞാറൻ ഭാഗമായിരുന്നതും നിലവിൽ 1893 ൽ രൂപീകരിക്കപ്പെട്ട കിങ്സ് കൗണ്ടിയിൽ സ്ഥിതിചെയ്യുന്നതുമാണ്. ടുലെയർ കൗണ്ടി വിസാലിയ-പോർട്ട്‍വില്ലെ CA മെട്രോപ്പൊളിറ്റൻ സ്റ്റാറ്റിസ്റ്റിക്കൽ ഏരിയയിൽ ഉൾപ്പെടുന്നു. ഫ്രെസ്നോയ്ക്ക് തെക്കായി സ്ഥിതിചെയ്യുന്ന ഈ കൗണ്ടി, സാൻ ജൊവാക്വിൻ താഴ്വരമുതൽ സിയേറ നെവാദയുടെ കിഴക്കുവരെ എത്തുന്നു.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
ഫുള്ളെർട്ടൺ

**ഫുള്ളെർട്ടൺ**, അമേരിക്കൻ ഐക്യനാടുകളലെ സംസ്ഥാനമായ കാലിഫോർണിയയിൽ വടക്കൻ ഓറഞ്ച് കൗണ്ടിയിൽ സ്ഥിതി ചെയ്യുന്ന ഒരു നഗരമാണ്. 2010 ലെ അമേരിക്കൻ ഐക്യനാടുകളിലെ സെൻസ് പ്രകാരമുള്ള ഈ നഗരത്തിലെ ആകെ ജനസംഖ്യ 135,161 ആയിരുന്നു. 1887 ലാണ് ഈ നഗരം സ്ഥാപിതമായത്.

## ഭൂമിശാസ്ത്രം
ഫുള്ളെർട്ടൺ നഗരം സ്ഥിതിചെയ്യുന്ന അക്ഷാംശ രേഖാംശങ്ങൾ   (33.879914, -117.928749) ആണ്. ഇത് ലോസ്‍ ആഞ്ചെലസ് നഗരകേന്ദ്രത്തിൽനിന്ന് ഏകദേശം 25 മൈൽ (40 കിലോമീറ്റർ) തെക്കു കിഴക്കായും കൌണ്ടി സീറ്റായ സാന്താ അനയിൽനിന്ന് ഏകദേശം 11 മൈൽ (18 കിലോമീറ്റർ) വടക്ക്-വടക്കുപടിഞ്ഞാറായുമാണ് സ്ഥിതിചെയ്യുന്നത്. 

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ആൻറിലോപ് താഴ്വര

**ആൻറിലോപ് താഴ്വര**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ, വടക്കൻ ലോസ് ആഞ്ചലസ് കൗണ്ടിയിലും കേൺ കൗണ്ടിയുടെ തെക്കുകിഴക്കൻ ഭാഗങ്ങളിലുമായി സ്ഥിതിചെയ്യുന്ന ഒരു താഴ്വരയാണ്. ഇത് മൊഹാവി മരുഭൂമിയുടെ പടിഞ്ഞാറൻ അഗ്രഭാഗമായി രൂപപ്പെട്ടിരിക്കുന്നു. തെഹാചാപി, സാൻ ഗബ്രിയേൽ പർവ്വതനിരകൾക്കിടയിലാണ് ആൻറിലോപ് താഴ്വര സ്ഥിതി ചെയ്യുന്നത്. 

## അവലംബം

വർഗ്ഗം:കാലിഫോർണിയയിലെ താഴ്വരകൾ
മൊഹാവി മരുഭൂമി

**മൊഹാവി മരുഭൂമി** (; ; ) തെക്കുപടിഞ്ഞാറൻ യു.എസിൽ തരിശായ ഏറ്റവും വരണ്ടുണങ്ങിയതും സിയറ നെവാഡ പർവതനിരകളുടെ മഴനിഴൽ പ്രദേശത്തു സ്ഥിതിചെയ്യുന്നതുമായ ഒരു മരുഭൂമിയാണ്. തദ്ദേശീയ മൊഹാവി ജനതയുടെ പേരിലാണ് ഇത് അറിയപ്പെടുന്നത്. തെക്കുപടിഞ്ഞാറൻ അമേരിക്കൻ ഐക്യനാടുകളിൽ സ്ഥിതി ചെയ്യുന്ന ഈ മരുഭൂമി പ്രാഥമികമായി തെക്കുകിഴക്കൻ കാലിഫോർണിയയിലും തെക്കുപടിഞ്ഞാറൻ നെവാഡയിലും സ്ഥിതിചെയ്യുന്ന ഇതിൻറെ ചെറിയ ഭാഗങ്ങൾ അരിസോണയിലേക്കും യൂട്ടയിലേക്കും വ്യാപിക്കുന്നു.  47,877 ചതുരശ്ര മൈൽ (124,000 ചതുരശ്ര കിലോമീറ്റർ) ആണ് ഈ മരുഭൂമിയുടെ ആകെ വിസ്തീർണ്ണം.

സൊനോറ, ചിഹ്വാഹുവാൻ, ഗ്രേറ്റ് ബേസിൻ മരുഭൂമികൾക്കൊപ്പമാണ് ഈ വലിയ വടക്കേ അമേരിക്കൻ മരുഭൂമിയും രൂപം കൊണ്ടത്. ഇവയുമായുള്ള താരതമ്യപഠനത്തിൽ ഏറ്റവും ചെറുതും വരണ്ടതുമാണ് മൊഹാവി മരുഭൂമി. മൊഹാവി മരുഭൂമിയുടെ പടിഞ്ഞാറൻ അതിരുകൾ സിയറ നെവാഡ പർവതനിരകളും കാലിഫോർണിയ മൊണ്ടെയ്ൻ ചപ്പാറൽ, വനപ്രദേശങ്ങളും തെക്ക്, കിഴക്ക് അതിരുകൾ സോനോറൻ മരുഭൂമിയുമാണ്. മൊഹാവി മരുഭൂമിയിൽ മാത്രം കാണപ്പെടുന്ന ജോഷ്വ ട്രീ (യുക്ക ബ്രെവിഫോളിയ), പോലുള്ള ഒരു പ്രത്യേക സസ്യയിനത്തിന്റെ സാന്നിധ്യമില്ലാത്തതിനാൽ മൊഹാവി മരുഭൂമിയുടെ കിഴക്കുള്ള അതിരുകൾ മറ്റ് അതിരുകളെ അപേക്ഷിച്ച് വ്യതിരിക്തമല്ല. മൊഹാവി മരുഭൂമിയെ സോനോറൻ മരുഭൂമിയിൽ നിന്നും അതിനോട് ചേർന്നുള്ള മറ്റ് മരുഭൂമികളിൽ നിന്നും വേർതിരിക്കുന്നത് അതിന്റെ ചൂടുള്ള മിതശീതോഷ്ണ കാലാവസ്ഥയും കൂടാതെ അയൺവുഡ് (ഓൾനിയ ടെസോട്ട), ബ്ലൂ പാലോ വെർഡെ (പാർക്കിൻസോണിയ ഫ്ലോറിഡ), ചുപറോസ (ജസ്റ്റിസിയ കാലിഫോർണിക്ക), സ്പൈനി മെനോഡോറ (മെനോഡോറ സ്പൈനെസെൻസ്), ഡെസേർട്ട് സെന്ന (കാസിയ അർമാറ്റ), കാലിഫോർണിയ ഡേലിയ (സോറോത്താംനസ് അർബോറെസെൻസ്), ഗോൾഡൻഹെഡ് (അകാംപ്‌ടോപ്പസ് ഷോക്ക്‌ലെയ്) തുടങ്ങിയ സസ്യജാലങ്ങളുമാണ്. ഈ മറ്റ് ഘടകങ്ങൾക്കൊപ്പം, ഈ സസ്യങ്ങൾ അടുത്തുള്ള സോനോറൻ മരുഭൂമിയിൽ നിന്ന് മൊഹാവിയെ വേർതിരിക്കുന്നു. മൊഹാവി മരുഭൂമി സമാന്തര പർവതനിരകളും താഴ്‌വരകളുടേയും ഒരു പരമ്പര മാറിമാറി വരുന്നതായ തടങ്ങളും ശ്രേണികളുമടങ്ങിയ ഭൂപ്രകൃതി സവിശേഷതയാണ് പ്രകടിപ്പിക്കുന്നത്. മൊഹാവി മരുഭൂമിയിൽ വെള്ളി, ടങ്ങ്സ്റ്റൺ, ഇരുമ്പ്, സ്വർണ്ണ വിവിധ ധാതു നിക്ഷേപങ്ങളും അടങ്ങിയിരിക്കുന്നു. വടക്കേ അമേരിക്കയിലെ ഏറ്റവും താഴ്ന്ന പ്രദേശമായ ഡെത്ത് വാലി സ്ഥിതി ചെയ്യുന്ന സ്ഥലം കൂടിയാണിത് ഇതിന്റെ ഭൂരിഭാഗവും പ്രദേങ്ങളും 2,000 മുതൽ 4,000 അടി (610 മുതൽ 1,220 മീറ്റർ വരെ) ഉയരത്തിലാണെന്നതിനാൽ മൊഹാവി മരുഭൂമിയെ പലപ്പോഴും "ഉയർന്ന മരുഭൂമി" എന്ന് വിളിക്കാറുണ്ട്.

## അവലംബം

വർഗ്ഗം:അമേരിക്കൻ ഐക്യനാടുകളിലെ മരുഭൂമികൾ
സോങ് സോങ്ങും ഹുവ ഹുവായും

സോമാറ്റിക് സെൽ ന്യൂക്ലിയർ ട്രാൻസ്ഫർ സാങ്കേതികവിദ്യ ഉപയോഗിച്ച് സൃഷ്ടിച്ച 
ക്രാബ്-ഈറ്റിംഗ്  മക്കാക്ക് ഇനത്തിൽപെട്ട് രണ്ടു കുരങ്ങുകളാണ് **സോങ് സോങ്ങും ഹുവ ഹുവായും** (ജനനം 27 നവംബർ 2017). ഡോളി ചെമ്പരിയാടിനെ സൃഷ്ടിച്ച അതേ ക്ലോണിംഗ് സാങ്കേതിക വിദ്യയാണ് സോമറ്റിക് സെൽ ന്യൂക്ലിയർ ട്രാൻസ്ഫർ. ക്ലോണിംഗ് വഴി സൃഷ്ടിച്ച ആദ്യ പ്രൈമേറ്റുകൾ ആണ് ഇവ. ഷാങ്ങ്ഹായിലെ ചൈനീസ് അക്കാദമി ഓഫ് സയൻസസിലെ ഇൻസ്റ്റിറ്റ്യൂട്ട് ഓഫ് ന്യൂറോ സയൻസസിൽ ആയിരുന്നു ഇവ  ജനിച്ചത്‌.

## പശ്ചാത്തലം
1996-ൽ സോമാറ്റിക് സെൽ ന്യൂക്ലിയർ ട്രാൻസ്ഫർ (എസ്സിഎൻടി) രീതി ഉപയോഗിച്ച് ശാസ്ത്രജ്ഞർ ആദ്യത്തെ ക്ലോണിംഗ് സസ്തനികളായ ഡോളി  ചെമ്പരിയാടിനെ  സൃഷ്ടിച്ചു. കന്നുകാലികൾ, പൂച്ചകൾ, നായ്ക്കൾ, കുതിരകൾ, എലികൾ എന്നിവയടക്കം 23 സസ്തനി ഇനങ്ങളെ 
വിജയകരമായി ക്ലോൺ ചെയ്തു. എന്നിരുന്നാലും, പ്രൈമേറ്റുകളിൽ ഈ രീതി ഉപയോഗിച്ച് ഒരിക്കലും വിജയകരമായില്ല. ഒരു ഗർഭധാരണവും  80 ദിവസത്തിലധികം നീണ്ടില്ല.  

ഓറിഗോ നാഷണൽ പ്രൈമേറ്റ്  റിസേർച്ച് സെന്ററിലെ ജെറാൾഡ് ഷാട്ടിന്റെ നേതൃത്വത്തിലുള്ള ഒരു സംഘം ടെട്ര (ജനനം ഒക്ടോബർ 1999) ഒരു പെൺ റീസെസ് മക്കാക്കിനെ സൃഷ്ടിച്ചു. എംബ്രിയോ സ്പ്ലിറ്റിങ് എന്ന കുറച്ചുകൂടി ലളിതമായ പ്രക്രിയ ഉപയോഗിച്ചാണ് ഇതിനെ സൃഷ്ടിച്ചത്. 

## അവലംബം

## ബാഹ്യ കണ്ണികൾ
* 
* 
വർഗ്ഗം:കോശജീവശാസ്ത്രം
വർഗ്ഗം:തന്മാത്രാ ജീവശാസ്ത്രം
ബാലകൃഷ്ണൻ (ചലച്ചിത്ര പ്രവർത്തകൻ)

മലയാള ചലച്ചിത്രരംഗത്ത് സംവിധായകൻ,നിർമ്മാതാവ്, ഗാനരചയിതാവ്, തിരക്കഥാകൃത്ത്, എന്നീ നിലകളിൽ പ്രശസ്തനാണ് **ഡോ. ബാലകൃഷ്ണൻ**. അദ്ദേഹം 50ലധികം ചിത്രങ്ങൾക്ക് കഥ, തിരക്കഥ, സംഭാഷണം എന്നിവ രചിച്ചു. പത്തിലധികം ചിത്രങ്ങൾ നിർമ്മിക്കുകയും സംവിധാനം ചെയ്യുകയും ചെയ്തിട്ടുണ്ട്.     1965ൽ *തളിരുകൾ* എന്ന ചിത്രത്തിന് കഥ, തിരക്കഥ, സംഭാഷണം എന്നിവ രചിച്ചുകൊണ്ടാണ് അദ്ദെഹം ചലച്ചിത്രരംഗത്തെത്തിയത്. . ഡോ. ബാലകൃഷ്ണന്റെ ശിഷ്യനായാണ് പ്രശസ്ത സംവിധായകൻ സത്യൻ അന്തിക്കാട് ചലച്ചിത്രരംഗത്തെത്തുന്നത്.

## ചലച്ചിത്രരംഗം

## അവലംബം

## പുറത്തേക്കുള്ള കണ്ണികൾ
*
ബ്രണ്ടൻ കുറുപ്പു

മുൻ ശ്രീലങ്കൻ ക്രിക്കറ്ററും പരിശീലകനും ആണ് **ബ്രണ്ടൻ കുറുപ്പു.**(ജ:ജാനു:5,1962-കൊളംബോ).ശ്രീലങ്കൻ ദേശീയ ടീമിൽ വിക്കറ്റ് കീപ്പറായും മുൻ നിര ബാറ്റ്സ്മാനായും കുറുപ്പു പ്രകടനം കാഴ്ചവച്ചു. ഏകദിനക്രിക്കറ്റിൽ 1983 മുതൽ 1990 വരെ സജീവമായിരുന്നു.ടെസ്റ്റ് ക്രിക്കറ്റിൽ കന്നിമത്സരത്തിൽ തന്നെ ഇരട്ട സെഞ്ചുറി നേടിയ കുറുപ്പു ആദ്യമായി ഒരു വിക്കറ്റ്കീപ്പർ നേടിയ ഇരട്ട സെഞ്ചുറിയ്ക്കുടമയുമായി. ആദ്യമത്സരത്തിൽതന്നെ ഇരട്ട സെഞ്ചുറി നേടിയ ഏക ശ്രീലങ്കൻ കളിക്കാരനുമാണ്. മന്ദഗതിയിൽ അതായത് 548 പന്തുകൾ നേരിട്ട് ഇരട്ട സെഞ്ചുറി പൂർത്തിയാക്കിയ ഏകകളിക്കാരനും കൂടുതൽ സമയം ക്രീസിൽ തങ്ങിയ കളിക്കാരനും ബ്രണ്ടൻ കുറുപ്പു ആണ്. ഇരട്ട സെഞ്ചുറി തികയ്ക്കാൻ 777 മിനിട്ടുകൾ ആണ് അദ്ദേഹം എടുത്തത്.

വർഗ്ഗം:1962-ൽ ജനിച്ചവർ
വർഗ്ഗം:അരങ്ങേറ്റ ടെസ്റ്റിൽ ശതകം നേടിയ ക്രിക്കറ്റ് കളിക്കാർ
വർഗ്ഗം:ജീവിച്ചിരിക്കുന്നവർ
വർഗ്ഗം:ശ്രീലങ്കൻ ക്രിക്കറ്റ് കളിക്കാർ
ഇമ്പീരിയൽ

**ഇമ്പീരിയൽ**, അമേരിക്കൻ ഐക്യനാടുകളിൽ കാലിഫോർണിയാ സംസ്ഥാനത്ത് ഇമ്പീരിയൽ കൗണ്ടിയിൽ സ്ഥിതിചെയ്യുന്ന ഒരു നഗരമാണ്. എൽ സെൻട്രോ നഗരത്തിന് 4 മൈൽ (6.4 കിലോമീറ്റർ) വടക്കായി ഈ നഗരം നിലനിൽക്കുന്നു. 2010 ലെ സെൻസസ് രേഖകൾ പ്രകാരം ഈ നഗരത്തിൽ 14,758 പേർ താമസിക്കുന്നു. എൽ സെൻട്രോ മെട്രോപ്പോളിറ്റൻ പ്രദേശത്തിൻറെ ഭാഗമാണ് ഈ നഗരം. സമീപത്തെ വിനോദ സൗകര്യങ്ങളുടെ ലഭ്യത, ഈ മരുഭൂ പ്രദേശത്തെ അറിയപ്പെടുന്ന വിനോദ സഞ്ചാര സൌകര്യങ്ങളുള്ള ഒരു താഴ്വരയായി മാറ്റുന്നു.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിൻറെ വിസ്തീർണ്ണം 5.9 ചതുരശ്ര മൈലാണ് (15 ചതുരശ്ര കിലോമീറ്റർ). ഇതു മുഴുവനായും കരഭൂമിയാണ്. ഇംപീരിയൽ താഴ്വരയിലാണ് ഇംപീരിയൽ നഗരം സ്ഥിതിചെയ്യുന്നത്. നഗരം സമുദ്രനിരപ്പിൽ നിന്ന് 595 അടി (195 മീറ്റർ) താഴെയാണ്. വലിയ സോനോറൻ മരുഭൂമിയുടെ തുടർച്ചയായ കൊളറാഡോ മരുഭൂമിയിലാണ് ഇംപീരിയൽ താഴ്വര സ്ഥിതിചെയ്യുന്നത്.

## കാലാവസ്ഥ
അമേരിക്കൻ ഐക്യനാടുകളിലെ ഏറ്റവും ചൂടുള്ള നഗരങ്ങളിലൊന്നായ ഇമ്പീരിയൽ നഗരത്തിൽ വരണ്ടുണങ്ങിയ ഒരു മരുഭൂ കാലാവസ്ഥയാണ് അനുഭവപ്പെടാറുള്ളത്. ജനുവരി മാസത്തിൽ ഈ നഗരത്തിലെ സാധാരണയുള്ള ഉയർന്ന താപനില 70 ഡിഗ്രിയും താഴ്ന്ന താപനില 42 ഡിഗ്രായുമാണ്. ജൂലൈ മാസത്തിലെ സാധാരണ ഉയർന്ന താപനില 110 ഡിഗ്രിയും താഴ്ന്ന താപനില 82 ഡിഗ്രിയുമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
റോഷൻ മഹാനാമ

മുൻ ശ്രീലങ്കൻ ക്രിക്കറ്ററും ഐ.സി.സി.മാച്ച് റഫറിയുമാണ് **റോഷൻ മഹാനാമ**.1996 ലെ ലോകകപ്പ്  നേടിയ ടീമിൽ അംഗവുമായിരുന്നു മഹാനാമ.

## അന്താരാഷ്ട്ര രംഗത്ത്

ടെസ്റ്റ് ക്രിക്കറ്റിലാകെ നാലു സെഞ്ചുറികൾ നേടിയ റോഷൻ 225 റൺസ് എന്ന തന്റെ ഉയർന്ന സ്കോർഇന്ത്യക്കെതിരേകൊളംബോ,യിൽ നടന്ന മത്സരത്തിൽ നേടി. പിന്നീട് സനത് ജയസൂര്യയുമായി 576 റൺസുമായി രണ്ടാം വിക്കറ്റിൽനേടിയ റൺസ് പങ്കാളിത്തം   മഹേല ജയവർദ്ധനയും സംഗക്കാരയും മറികടന്നുവെങ്കിലും ടെസ്റ്റിലെരണ്ടാം വിക്കറ്റ് കൂട്ട്കെട്ട് ഇന്നും റെക്കോഡ് ആയി നിലകൊള്ളുന്നു 

## ബഹുമതികൾ

### ഏകദിനം

## അവലംബം

## പുറംകണ്ണികൾ
* ESPNcricinfo
* (subscription required)
* President To Honor Sri Lankan Cricketers (1 Nov 1996)
* National Awards Conferred by His Excellency the President of Sri Lenka 
* Deshabandu Roshan Mahanama – a gentleman to his finger tips
വർഗ്ഗം:1966-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ശ്രീലങ്കൻ ക്രിക്കറ്റ് കളിക്കാർ
ഹീൽഡ്‍സ്ബർഗ്ഗ്

**ഹീൽഡ്‍സ്ബർഗ്ഗ്**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ, സൊനോമ കൗണ്ടിയിൽ സ്ഥിതിചെയ്യുന്ന ഒരു നഗരമാണ്. 2010-ലെ അമേരിക്കൻ ഐക്യനാടുകളിലെ സെൻസസ് രേഖകൾ പ്രകാരമുള്ള ഈ നഗരത്തിലെ ജനസംഖ്യ 11,254 ആയിരുന്നു. വടക്കൻ സോനോമാ കൗണ്ടിയിലെ ഒരു ചെറിയ ടൂറിസ്റ്റ് കേന്ദ്രമായി അറിയപ്പെടുന്ന പ്രദേശമാണ് ഹെയ്ൽസ്ബർഗ്. റഷ്യൻ റിവർ, ഡ്രൈ ക്രീക്ക്, അലക്സാണ്ടർ വാലി AVAs തുടങ്ങിയ മൂന്ന് പ്രധാന വൈൻ ഉത്പാദന മേഖലകൾ ഇവിടെ സ്ഥിതിചെയ്യുന്നതിനാൽ ഹീൽസ്‍ബർഗ്ഗ് നഗരം തുടർച്ചയായി അമേരിക്കയിലെ ഏറ്റവും മികച്ച പത്തു ചെറിയ പട്ടണങ്ങളിൽ ഒന്നെന്ന പരുസ്കാരം നേടിയിട്ടുണ്ട്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഹ്യൂഗോ അവാർഡ്

മികച്ച ശാസ്ത്ര ഫിക്ഷൻ, ഫാന്റസി നോവൽ, മുൻ വർഷത്തെ നേട്ടങ്ങൾ എന്നിവയ്ക്കായി വർഷംതോറും സാഹിത്യ അവാർഡുകൾ ആണ് **ഹ്യൂഗോ അവാർഡ്**. അമേസിങ് സ്റ്റോറീസ് എന്ന സയൻസ് ഫിക്ഷൻ മാഗസിന്റെ സ്ഥാപകനായ ഹ്യൂഗോ ഗൺസ്ബാക്കിന്റെ പേരിലാണ് ഈ അവാർഡ് അറിയപ്പെടുന്നത്. 1992 വരെ ഈ അവാർഡ് സയൻസ് ഫിക്ഷൻ അച്ചീവ്മെന്റ് അവാർഡ്സ് എന്നാണ് അറിയപ്പെട്ടിരുന്നത്. 
വേൾഡ് സയൻസ് ഫിക്ഷൻ സൊസൈറ്റി സംഘടിപ്പിക്കുന്ന ഈ പുരസ്കാരം എല്ലാ വർഷവും നടക്കുന്ന വേൾഡ് സയൻസ് ഫിക്ഷൻ കൺവൻഷനിൽ വെച്ചാണ്. 1953 ൽ ആണ് ആദ്യമായി ഈ അവാർഡ് നൽകിയത്.  

സയൻസ് ഫിക്ഷൻ, ഫാന്റസി നോവൽ മേഖലയിലെ ഏറ്റവും പരമോന്നത ബഹുമതിയായിട്ടാണ് ഹ്യൂഗോ അവാർഡുകൾ കണക്കാക്കുന്നത്. ഹ്യൂഗോ അവാർഡുകളുടെ ഔദ്യോഗിക ലോഗോ പലപ്പോഴും ഈ പുരസ്കാരം നേടിയ പുസ്തകങ്ങളുടെ പരസ്യത്തിനായി കവറിൽ ഇടുന്നു. 2017 ലെ അവാർഡുകൾ 2017 ആഗസ്ത് 11 ന് 
ഫിൻലൻഡിലെ ഹെൽസിങ്കിയിൽ വച്ചു
സമ്മാനിച്ചു. 2018 ലെ അവാർഡ് 
2018 ആഗസ്ത് 17 ന് കാലിഫോർണിയയിലെ സാൻ ഹോസെയിൽ നടക്കാനിരിക്കുന്ന 76-ാം വേൾഡ്കോൺ വേളയിൽ സമ്മാനിക്കും.  

## വിഭാഗങ്ങൾ

## അവലംബം

## ബാഹ്യ കണ്ണികൾ
* 
* Current WSFS Constitution

വർഗ്ഗം:സാഹിത്യപുരസ്കാരങ്ങൾ
മിൽ വാലി

**മിൽ വാലി**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ, മാരിൻ കൗണ്ടിയിൽ സ്ഥിതിചെയ്യുന്ന ഒരു നഗരമാണ്. ഇത് ഗോൾഡൻ ഗേറ്റ് പാലം വഴി സാൻ ഫ്രാൻസിസ്കോയ്ക്ക് വടക്ക് 14 മൈലുകൾ (23 കിലോമീറ്റർ) അകലെയാണ് നിലനിൽക്കുന്നത്. 2010 ലെ യു.എസ്. സെൻസസ് പ്രകാരം ഈ നഗരത്തിലെ ജനസംഖ്യ 13,903 ആയിരുന്നു. റിച്ചാർഡ്‍സൺ ഉൾക്കടലിൻറെ പടിഞ്ഞാറ്, വടക്കൻ തീരപ്രദേശങ്ങളിലും താമാൽപൈസ് കൊടുമുടിയുടെ കിഴക്കൻ ചരിവുകളിലുമായാണ് മിൽ വാലി നഗരം സ്ഥിതി ചെയ്യുന്നത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ


## പുറത്തേയ്ക്കുള്ള കണ്ണികൾ

* 
* Mill Valley Public Library
* Mill Valley Historical Society
* Mill Valley Chamber of Commerce
* Outdoor Art Club
ലങ്കാസ്റ്റർ (കാലിഫോർണിയ)

**ലങ്കാസ്റ്റർ**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ, ലോസ് ഏഞ്ചൽസ് കൗണ്ടിയിൽ, ആൻറിലോപ്പ് താഴ്വരയിൽ സ്ഥിതിചെയ്യുന്ന ഒരു ചാർട്ടർ നഗരമാണ്. 2013 ലെ കണക്കനുസരിച്ച് കാലിഫോർണിയയിലെ 31 ആമത്തെ വലിയ നഗരമായിരുന്നു ലങ്കാസ്റ്റർ. തെക്കൻ അയൽ നഗരമായ പാംഡെെയിലുമായിച്ചേർന്നുള്ള ഒരു ഇരട്ട നഗര കോംപ്ലക്സിന്റെ ഭാഗമാണ് ലങ്കസ്റ്റർ. ഇവ രണ്ടും ചേർന്ന് ആൻറിലോപ് താഴ്വരയിലേയും തെക്കൻ മൊഹാവി മരുഭൂമിയിലേയും പ്രധാന നഗരങ്ങളായിത്തീരുന്നു. ലങ്കാസ്റ്റർ നഗരം, ലോസ് ആഞ്ചലസ് നഗരകേന്ദ്രത്തിൽനിന്ന് 70 മൈൽ (110 കിലോമീറ്റർ) വടക്കുഭാഗത്തായി (ഹൈവേ വഴി) കേൺ കൗണ്ടി വിഭജന രേഖയ്ക്കു സമീപത്തായി സ്ഥിതി ചെയ്യുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
താമാൽപൈസ് കൊടുമുടി

**താമാൽപൈസ് കൊടുമുടി**, അമേരിക്കൻ ഐക്യനാടുകളിലെ കാലിഫോർണിയയിൽ മാരിൻ കൗണ്ടിയിൽ മാരിൻ കൗണ്ടിയുടെ പ്രതീകമായി കണക്കാക്കപ്പെടുന്ന ഒരു കൊടുമുടിയാണ്. മൌണ്ട് താമാൽപൈസ് സംസ്ഥാന ഉദ്യാനം, മാരിൻ മുനിസിപ്പൽ വാട്ടർ ഡിസ്ട്രിക്റ്റ്  വാട്ടർഷെഡ്, മുയിർ വുഡ്സ് പോലെയുള്ള ദേശീയോദ്യാന സർവീസ് സ്ഥലം എന്നിങ്ങനെയായി താമാൽപൈസ് കൊടുമുടിയുടെ ഭൂരിഭാഗവും  പൊതുമണ്ഡലങ്ങളായി സംരക്ഷിക്കപ്പെട്ടിരിക്കുന്നു.

## ഭൂമിശാസ്ത്രം
വടക്കൻ കാലിഫോർണിയ കോസ്റ്റ് റേഞ്ചുകളുടെ ഭാഗമായ മാരിൻ മലനിരകളിലെ ഏറ്റവും ഉയരമുള്ള കൊടുമുടിയാണ് താമാൽപൈസ്. 

## അവലംബം
എ ക്ലാഷ് ഓഫ് കിംഗ്സ്

അമേരിക്കൻ എഴുത്തുകാരനായ ജോർജ് ആർ ആർ മാർട്ടിന്റെ എ സോങ് ഓഫ് ഐസ് ആൻഡ് ഫയർ പരമ്പരയിലെ ഏഴ് ആസൂത്രിത നോവലുകളിൽ രണ്ടാമത്തെ നോവലാണ് **എ ക്ലാഷ് ഓഫ് കിംഗ്സ്**. 1998 നവംബർ 16-ന് ഇത് യുകെയിൽ  ആദ്യമായി പ്രസിദ്ധീകരിക്കപ്പെട്ടു. 1999 മാർച്ചിലായിരുന്നു ആദ്യത്തെ അമേരിക്കൻ പതിപ്പ് ഇറങ്ങിയത്. മുൻഗാമിയായ എ ഗെയിം ഓഫ് ത്രോൺസ് എന്ന നോവലിനെപോലെ ഇതും മികച്ച നോവലിനുള്ള ലോക്കസ് അവാർഡ് (1999-ൽ) നേടി.  മികച്ച നോവലിനുള്ള നെബുല പുരസ്കാരത്തിന് നാമനിർദ്ദേശം ചെയ്യപ്പെട്ടു.  

എച്ച് ബി ഒ ഫാന്റസി ടെലിവിഷൻ 
പരമ്പര ഗെയിം ഓഫ് ത്രോൺസിന്റെ രണ്ടാം സീസണായി ഈ നോവൽ അവതരിപ്പിച്ചു. 

## പുരസ്കാരങ്ങളും നാമനിർദ്ദേശങ്ങളും
* ലോക്കസ് അവാർഡ് - മികച്ച നോവൽ (ഫാന്റസി) (വിജയിച്ചു) - (1999) 
* നെബുല പുരസ്കാരം - മികച്ച നോവൽ (നാമനിർദ്ദേശം ചെയ്യപ്പെട്ടു) - (1999) 
* ഇഗ്നോട്ടസ് അവാർഡ് - മികച്ച നോവൽ (വിദേശ) (വിജയിച്ചു) - (2004)

## അവലംബം

## ബാഹ്യ കണ്ണികൾ
* Internet Speculative Fiction Database
*
ടൊറാൻസ്

**ടൊറാൻസ്**, അമേരിക്കൻ ഐക്യനാടുകളിൽ കാലിഫോർണിയ സംസ്ഥാനത്ത് ലോസ് ഏഞ്ചലസ് കൗണ്ടിയുടെ തെക്കൻ ഉൾക്കടൽ മേഖലയിൽ (തെക്കുപടിഞ്ഞാറൻ) സ്ഥിതി ചെയ്യുന്ന ഒരു നഗരമാണ്. പസഫിക് സമുദ്രത്തിലെ 1.5 മൈൽ (2.4 കിലോമീറ്റർ) തീരം ഈ നഗരത്തിനുണ്ട്. ഈ നഗരത്തിൽ വർഷം മുഴുവൻ നിലനിൽക്കുന്ന സൌമ്യമായ കാലാവസ്ഥയും സുഖകരമായ ചൂടുള്ള താപനിലയും, കടൽ കാറ്റ്, കുറഞ്ഞ ഈർപ്പം തുടങ്ങി വർഷത്തിൽ ശരാശരി 12.55 ഇഞ്ച് മഴയും ലഭിക്കുന്ന പ്രദേശമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
മൂർ പാർക്ക്

**മൂർ പാർക്ക്**, അമേരിക്കൻ ഐക്യനാടുകളിൽ ദക്ഷിണ കാലിഫോർണിയയിലെ വെഞ്ചുറ കൗണ്ടിയിലെ ഒരു നഗരമാണ്. 1900 ൽ മൂർപാർക്ക് തപാലോഫീസിനായുള്ള അപേക്ഷ അംഗീകരിക്കപ്പെടുകയും ഇനോസെൻഷ്യോ സി. വില്ലെഗാസ് നിയുക്ത തപാലോഫീസിൻറെ പോസ്റ്റ്മാസ്റ്ററായി ആ വർഷം ആഗസ്റ്റ് 8 ന് നാമനിർദ്ദേശം ചെയ്യപ്പെട്ട സമയത്താണ് ഈ നഗരം സ്ഥാപിതമായത്. റോബർട്ട് ഡബ്ല്യൂ. പോൻഡ്സെക്സ്റ്റർ, അദ്ദേഹത്തിന്റെ പത്നി മഡെലൈൻ എന്നിവരുടെ ഉടമസ്ഥതയിലായിരുന്ന നിയുക്ത നഗരത്തിൻറെ സ്ഥലം സർവ്വേ നടത്തിയ് ഇവർ തന്നെയായിരുന്നു. 1970 കളുടെ അവസാനം മുതൽ ഈ നഗരം വൻ വളർച്ച കൈവരിച്ചിട്ടുണ്ട്. 2000 ലെ സെൻസസ് പ്രകാരം 31,415 ആയിരുന്ന ഈ നഗരത്തിലെ ജനസംഖ്യ 2010 ആയപ്പോഴേയ്ക്കും 34,421 ആയി ഉയർന്നിരുന്നു.  

## അവലംബം

വർഗ്ഗം:കാലിഫോർണിയയിലെ നഗരങ്ങൾ
എ സ്റ്റോം ഓഫ് സ്വോഡ്സ്

ജോർജ് ആർ ആർ മാർട്ടിന്റെ എ സോങ് ഓഫ് ഐസ് ആൻഡ് ഫയർ പരമ്പരയിലെ
ഏഴ് ആസൂത്രിത നോവലുകളിൽ മൂന്നാമത്തെ നോവലാണ് **എ സ്റ്റോം ഓഫ് സ്വോഡ്സ്**. 
2000 ഓഗസ്റ്റ് 8-ന് യു.കെയിൽ പ്രസിദ്ധീകരിക്കപ്പെട്ട ഈ നോവലിന്റെ യുഎസ് പതിപ്പ് 2000 നവംബറിൽ പ്രസിദ്ധീകരിക്കപ്പെട്ടു.  

അതിന്റെ പ്രസിദ്ധീകരണ സമയത്ത്,  എ സ്റ്റോം ഓഫ് സ്വോഡ്സ് പരമ്പരയിലെ ഏറ്റവും വലിയ നോവൽ ആയിരുന്നു. വലിപ്പകൂടുതൽ മൂലം ബ്രിട്ടനിലും ഓസ്ട്രേലിയയിലും ഇസ്രയേലിലും അതിന്റെ പേപ്പർബാക്ക് എഡിഷൻ രണ്ടു ഭാഗമായി ആണ് ഇറക്കിയത്. 
ആദ്യ ഭാഗം സ്റ്റീൽ ആൻഡ് സ്നോ എന്ന പേരിൽ 2001 ജൂൺ മാസത്തിൽ പ്രസിദ്ധീകരിച്ചു. രണ്ടാം ഭാഗം ബ്ലഡ് ആന്റ് ഗോൾഡ് എന്ന പേരിൽ 2001 ഓഗസ്റ്റിൽ പ്രസിദ്ധീകരിച്ചു. പോളിഷ്, ഗ്രീക്ക് പതിപ്പുകളിലും ഇതേ രീതി ഉപയോഗിച്ചിരുന്നു. ഫ്രാൻസിൽ, നോവൽ നാല് വ്യത്യസ്ത വോള്യങ്ങളായി മുറിക്കുവാൻ തീരുമാനമെടുത്തു. 

2001 ലെ ലോക്കസ് അവാർഡ്, 2002 ലെ മികച്ച നോവലിനുള്ള ഗെഫെൻ അവാർഡ് എന്നിവ നേടുകയും, 2001 ലെ നെബുല അവാർഡിന് ഈ പുസ്‌തകം നാമനിർദ്ദേശം  ചെയ്യപ്പെടുകയും ചെയ്തു. 
സയൻസ് ഫിക്ഷൻ ഫാന്റസി മേഖലയിലെ ഏറ്റവും വലിയ ബഹുമതിയായ ഹ്യൂഗോ അവാർഡിന് നാമനിർദ്ദേശം നേടുന്ന പരമ്പരയിലെ ആദ്യ നോവലായി എ സ്റ്റോം ഓഫ് സ്വോഡ്സ് എങ്കിലും ജെ. കെ റൗളിങിന്റെ ഹാരി പോട്ടർ 
ആൻഡ് ദി ഗോബ്ലറ്റ് ഓഫ് ഫയർ എന്ന നോവലിനോട് പരാജയപ്പെട്ടു.  

## അവലംബം

## ബാഹ്യ കണ്ണികൾ
* A Wiki Of Ice And Fire Wiki dedicated to *A Song of Ice and Fire*
* Internet Speculative Fiction Database
* 
* *[http://www.worldswithoutend.com/novel.asp?ID=138 A Storm of Swords]* at Worlds Without End
എ ഗെയിം ഓഫ് ത്രോൺസ്

അമേരിക്കൻ എഴുത്തുകാരനായ ജോർജ് ആർ ആർ മാർട്ടിന്റെ എ സോങ് ഓഫ് ഐസ് ആൻഡ് ഫയർ എന്ന നോവൽ പരമ്പരയിലെ ആദ്യ നോവലാണ് **എ ഗെയിം ഓഫ് ത്രോൺസ്**. 1996 ആഗസ്റ്റ് 1 ന് ആണ് ആദ്യമായി പ്രസിദ്ധീകരിച്ചത്. ഈ നോവൽ 1997 ലെ ലോക്കസ് അവാർഡ് ലഭിക്കുകയും 1997 ലെ നെബുല അവാർഡിനും 1997 ലെ വേൾഡ് ഫാന്റസി അവാർഡിനും നാമനിർദ്ദേശം ചെയ്യപ്പെടുകയും ചെയ്തു. നോവലിലെ ഡനേറിസ് ടാർഗറിയെന്റെ അധ്യായങ്ങൾ ഉൾക്കൊള്ളുന്ന ബ്ലഡ് ഓഫ് ദി ഡ്രാഗൺ എന്ന നോവെല്ല 1997 ലെ ഏറ്റവും മികച്ച നോവെല്ലക്കുള്ള ഹ്യൂഗോ പുരസ്കാരം നേടി. 2011 ജനുവരിയിൽ ഈ നോവൽ ഒരു ന്യൂയോർക്ക് ടൈംസ് ബെസ്റ്റ്‌സെല്ലർ പട്ടികയിൽ സ്ഥാനം നേടുകയും, 2011 ജൂലൈ മാസത്തിൽ ഒന്നാം സ്ഥാനത്ത് എത്തുകയും ചെയ്തു. 

നിരവധി ഗെയിമുകൾ ഉൾപ്പെടെ ധാരാളം സൃഷ്ടികൾ ഈ നോവലിൽ നിന്ന് പ്രചോദനം ഉൾക്കൊണ്ട് ഉരുത്തിരിഞ്ഞു വന്നിട്ടുണ്ട്. 
എച് ബി ഒ ടെലിവിഷൻ പരമ്പര ഗെയിം ഓഫ് ത്രോൺസിന്റെ പേരിനും ആദ്യ സീസണിനുള്ള പ്രചോദനവും ഈ നോവൽ ആയിരുന്നു.  

## പുരസ്കാരങ്ങളും നാമനിർദ്ദേശങ്ങളും
* ലോക്കസ് അവാർഡ് - മികച്ച നോവൽ (ഫാന്റസി) (വിജയിച്ചു) - (1997) 
* വേൾഡ് ഫാന്റസി അവാർഡ് - മികച്ച നോവൽ (നാമനിർദ്ദേശം ചെയ്യപ്പെട്ടു) - (1997) 
* ഹ്യൂഗോ അവാർഡ് - ബ്ലഡ് ഓഫ് ദി ഡ്രാഗൺ  നോവെല്ല (വിജയിച്ചു) - (1997) 
* നെബുല പുരസ്കാരം - മികച്ച നോവൽ (നാമനിർദ്ദേശം ചെയ്യപ്പെട്ടു) - (1997) 
* ഇഗ്നോട്ടസ് അവാർഡ് - മികച്ച നോവൽ (വിദേശ) (വിജയിച്ചു) - (2003)

## അവലംബം

## ബാഹ്യ കണ്ണികൾ
* George R.R. Martin’s ''Game Of Thrones'' Greenlit By HBO
* Internet Speculative Fiction Database
*
അക്രോഡെക്റ്റസ് കൊടുമുടി

**അക്രോഡെക്റ്റസ് കൊടുമുടി**, അമേരിക്കൻ ഐക്യനാടുകളിലെ കാലിഫോർണിയയിൽ തെക്കൻ ഫ്രെസ്നോ കൗണ്ടിയിലെ കിങ്സ് കാനൻ ദേശീയോദ്യാനത്തിനുള്ളിലായി സ്ഥിതിചെയ്യുന്ന, സിയേറ നെവാദ പർവ്വതനിരയിലെ ഒരു കൊടുമുടിയാണ്. ഈ കൊടുമുടിയുടെ ഉച്ചകോടി സമുദ്രനിരപ്പിൽനിന്ന് 13,187 അടി (4020 മീറ്റർ) ഉയരത്തിലാണ് സ്ഥിതിചെയ്യുന്നത്. ഈ മേഖലയിൽ കാണപ്പെടുന്ന ഏറ്റവും അപൂർവ്വമായ ഒരു ചീവിട് ഇനമായ അക്രോഡെക്ടസ് ഫിലോപാഗസ് ആണ് കൊടുമുടിയ്ക്ക് ഈ പേരു നൽകപ്പെടാൻ കാരണമായത്. 

## അവലംബം

വർഗ്ഗം:അമേരിക്കൻ ഐക്യനാടുകളുടെ ഭൂമിശാസ്ത്രം - അപൂർണ്ണലേഖനങ്ങൾ
കത്തീഡ്രൽ തടാകങ്ങൾ

**കത്തീഡ്രൽ  തടാകങ്ങൾ**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ മാരിപോസ കൗണ്ടിയിൽ യോസ്മൈറ്റ് ദേശീയോദ്യാനത്തിൽ സ്ഥിതിചെയ്യുന്ന രണ്ടു തടാകങ്ങളാണ്. ഈ തടാകങ്ങൾ കത്തീഡ്രൽ കൊടുമുടിയ്ക്ക്  1.6 കിലോമീറ്റർ (1 മൈൽ) തെക്കുപടിഞ്ഞാറായും ടെനായാ തടാകത്തിന് 3.2 കിലോമീറ്റർ (2 മൈൽ) കിഴക്ക്-വടക്കുകിഴക്കായുമാണ് സ്ഥിതിചെയ്യുന്നത്. താഴ്ന്ന തലത്തിലുള്ള തടാകം സമുദ്രനിരപ്പിന് ഏകദേശം 9,288 അടി (2,831 മീറ്റർ) ഉയരത്തിലും ഉപരിഭാഗത്തുള്ള തടാകം സമുദ്രനിരപ്പിൽനിന്ന് ഏകദേശം 9,585 അടി (2,922 മീറ്റർ) ഉയരത്തിലുമാണ് സ്ഥിതിചെയ്യുന്നത്.  

## അവലംബം
ഇൻഡോൾ

**ഇൻഡോൾ** രണ്ട് സൈക്ലിക്ക് ഘടനയുള്ള ആരോമാറ്റിക് ഹെട്രോസൈക്ലിക് കാർബണിക സംയുക്തമാണ് (C8H7N). ബെൻസീൻ  വലയവും നൈട്രജൻ  അടങ്ങിയ പൈറോൾ വലയവും ഒന്നിച്ചുചേർന്നാണ് ഇൻഡോൾ വലയം രൂപപ്പെട്ടിരിക്കുന്നത്. പ്രകൃതിദത്തമായ ചുറ്റുപാടിൽ ഇത് ധാരാളമായി കണ്ടുവരുന്നു. വിവിധതരത്തിലുളള ബാക്ടീരിയകൾക്കും ഇൻഡോൾ നിർമ്മിക്കാൻ കഴിയുന്നുണ്ട്. ഒരു ഇന്റർസെല്ലുലാർ സിഗ്നൽ മോളിക്യൂൾ ആയ ഇൻഡോൾ ബാക്ടീരിയൽ ഫിസിയോളജിയുടെ വിവിധഘടകങ്ങളായ സ്പോർ ഫോർമേഷൻ, പ്ലാസ്മിഡ് സ്റ്റെബിലിറ്റി, മരുന്നിനോടുള്ള പ്രതിരോധം, ബയോഫിലിം ഫോർമേഷൻ, വിരുലെൻസ് എന്നിവയെ നിയന്ത്രിക്കുന്നു.  ഒരു നാഡീയപ്രേഷകമായ സെറോടോണിന്റെ മുന്നോടിയായ  അമിനോ ആസിഡ് ട്രിപ്റ്റോഫൻ ഇൻഡോൾ ഡെറിവേറ്റീവ് ആണ്.

## പൊതുസ്വഭാവങ്ങൾ

അന്തരീക്ഷ ഊഷ്മാവിൽ ഇൻഡോൾ ഖരാവസ്ഥയിലാണ് കാണപ്പെടുന്നത്. പ്രകൃതിയിൽ മനുഷ്യ മലത്തിലാണ് ഇത് കാണപ്പെടുന്നത്. മലത്തിന്റെ ഗന്ധമാണിതിന് എങ്കിലും ചെറിയ അളവിൽ ഇതിന് പൂക്കളുടെ സുഗന്ധവുമുണ്ട്. ധാരാളം പൂക്കളുടെ സെന്റുകളിലെയും സുഗന്ധലേപനങ്ങളിലെയും ഘടകമാണിത്. ഇത് കോൾടാറിലും കാണപ്പെടുന്നു. ഇൻഡോളിന്റെ ഒരു സബ്സ്റ്റ്യൂയന്റ് ആണ് ഇൻഡോലിൽ.പ്രധാനമായും പൊസിഷൻ 3 യിൽ ഇൻഡോൾ ഇലക്ട്രോണിക് സബ്സ്റ്റിറ്റ്യൂഷന് വിധേയമാകുന്നു. സബ്സ്റ്റിറ്റ്യട്ടെഡ് ഇൻഡോൾസിന്റെ ഘടനാപരമായ മൂലകങ്ങളായ ട്രിപ്റ്റോഫനിൽ നിന്നാണ് ട്രിപ്റ്റാമൈൻ ആൽക്കലോയ്ഡ്സിനെ പോലുള്ള നാഡീയപ്രേഷകമായ സെറോടോണിൻ, മെലാടോണിൻ എന്നിവ ഉണ്ടാകുന്നത്. സസ്യഹോർമോൺ ആയ ആക്സിൻ (ഇൻഡോൾ -3-അസെറ്റിക് ആസിഡ്,IAA) ട്രിപ്റ്റോഫോൾ, ആന്റി ഇൻഫ്ളമേറ്ററി ഔഷധമായ ഇൻഡോമിതാസിൻ, ബീറ്റാബ്ളോക്കർ പിൻഡൊലോൽ, പ്രകൃതിയിൽ കാണപ്പെടുന്ന ഹലുസിനോജൻ ഡൈമീഥൈൽ ട്രിപ്റ്റാമൈൻ എന്നിവ ഇൻഡോളിക് സംയുക്തങ്ങളിൽ ഉൾപ്പെടുന്നു.

ഇൻഡിഗോ  ഡൈയെ ഒലിയവുമായി ചേർത്ത് പ്രവർത്തിപ്പിച്ചാണ് ആദ്യമായി ഇൻഡോൾ നിർമ്മിച്ചത്. അതുകൊണ്ടാണ് ഇൻഡോൾ എന്ന പേർ ലഭിച്ചത്. 

## ചരിത്രം

ഇൻഡിഗോ ഡൈയുടെ പഠനത്തിൽ നിന്നാണ് ഇൻഡോളിന്റെ രസതന്ത്രം ആരംഭിക്കുന്നത്. ഇൻഡിഗോയെ ആദ്യം ഐസാന്റിനും പിന്നീട് ഓക്സിൻതോളുമായി മാറ്റപ്പെടുന്നു. സിങ്ക് ഡസ്റ്റ് ഉപയോഗിച്ച് 1866-ൽ അഡോൾഫ് വോൻ ബേയർ നിരോക്സീകരണപ്രവർത്തനത്തിലൂടെ ഓക്സിൻതോളിനെ ഇൻഡോൾ ആക്കിമാറ്റി. 1869-ൽ അദ്ദേഹം ഇൻഡോളിന്റെ ഫോർമുല നിർദ്ദേശിക്കപ്പെട്ടു. പ്രധാന ആൽക്കലോയ്ഡ്സുകളായ ആക്സിൻ,  ട്രിപ്റ്റോഫൻ എന്നിവ ഇന്നത്തെ ഗവേഷണത്തിൽ പ്രധാന പ്രവർത്തനമേഖലയാണ്. 

## ബയോസിൻതസിസും പ്രവർത്തനവും

ഇൻഡോൾ ബയോസിൻതസിസ് ചെയ്യുമ്പോൾ ഷികിമേറ്റ് പാത്ത് വേ വഴി ആന്ത്രാനിലേറ്റ് ആണ്. ഇത് ട്രിപ്റ്റോഫന്റെ ബയോസിൻതസിസ് പ്രവർത്തനത്തിലെ ഇന്റർമീഡിയേറ്റർ ആണ്.  സെറൈനെ ഖനീഫിപ്പിക്കുമ്പോൾ ഇതിനിടയിൽ സ്ഥിതിചെയ്യുന്ന ഉൾപ്രേരകമായ എൻസൈം ട്രിപ്റ്റോഫൻ സിൻതേസ് 3-ഫോസ്ഫോ ഗ്ലിസെറാൾഡിഹൈഡ്  മോളിക്യൂളിനെ മാറ്റപ്പെടുന്നു. എപ്പോഴാണോ കോശങ്ങൾക്ക് ഇൻഡോൾ ആവശ്യം വരുന്നത് അപ്പോൾ ട്രിപ്റ്റോഫനേസിൽ നിന്ന് ട്രിപ്റ്റോഫൻ നിർമ്മിക്കപ്പെടുന്നു.
:

## അവലംബം

## പുറത്തേയ്ക്കുള്ള കണ്ണികൾ

* Synthesis of indoles (overview of recent methods)
* Synthesis and propierties of indoles at chemsynthesis.com

വർഗ്ഗം:സുഗന്ധതൈലം ചേരുവകൾ
പ്രത്യൂഷ്

പൂനെയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ട്രോപ്പിക്കൽ മെറ്റിയൊറോളജിയിൽ സ്ഥാപിച്ചിരിക്കുന്ന ഒരു സൂപ്പർ കമ്പ്യൂട്ടറാണ് **പ്രത്യൂഷ്** (). 2018 ജനുവരി 8-ന് കേന്ദ്ര ശാസ്ത്ര സാങ്കേതിക വകുപ്പ് മന്ത്രി ഹർഷവർധനാണ് ഇത് ഉദ്ഘാടനം ചെയ്തത്. പ്രത്യുഷിന്, അന്നുവരെ ഇന്ത്യയിൽ നിർമ്മിക്കപ്പെട്ടിട്ടുണ്ടായിരുന്ന സൂപ്പർ കമ്പ്യൂട്ടറുകളേക്കാൾ വേഗമുണ്ടായിരുന്നു. ഇത് രാജ്യത്തെ ആദ്യ മൾട്ടി പെറ്റാഫ്ലോപ്സ് സൂപ്പർ കമ്പ്യൂട്ടർ കൂടിയാണ്. 2018 ജനുവരിയിലെ സ്ഥിതിയനുസരിച്ച് ഇന്ത്യയിലെ ഏറ്റവും വേഗത കൂടിയ സൂപ്പർ കമ്പ്യൂട്ടറാണ് പ്രത്യൂഷ്. പരമാവധി 6.8 പെറ്റാഫ്ലോപ്സ് വേഗത വരെ കൈവരിക്കുവാൻ ഇതിനു സാധിക്കും. 

പ്രത്യൂഷിന് രണ്ട് ഹൈ പെർഫോമൻസ് കമ്പ്യൂട്ടിംഗ് (എച്ച്‌.പി.സി.) യൂണിറ്റുകളുണ്ട്. 4.0 പെറ്റാഫ്ലോപ്സ് ശേഷിയുള്ള ഒന്നാമത്തെ യൂണിറ്റ് പൂനെയിലെ ഐ.ഐ.ടി.എമ്മിൽ തന്നെ സ്ഥാപിച്ചിട്ടുണ്ട്. ബാക്കിയുള്ള 2.8 പെറ്റാഫ്ലോപ്സ് യൂണിറ്റ് നോയിഡയിലെ നാഷണൽ സെന്റർ ഫോർ മീഡിയം റേഞ്ച് വെതർ ഫോർകാസ്റ്റിംഗിൽ സൂക്ഷിച്ചിരിക്കുന്നു. ഈ രണ്ടു യൂണിറ്റുകളും സംയോജിപ്പിച്ച് പ്രവർത്തിക്കുന്നതിനാൽ പ്രത്യൂഷിന് 6.8 പെറ്റാഫ്ലോപ്സ് വേഗത വരെ ലഭിക്കുന്നു. 

'പ്രത്യൂഷ്' എന്ന വാക്കിന് സൂര്യൻ എന്നാണർത്ഥം. ഇന്ത്യയിലെ കാലാവസ്ഥാ പ്രവചനസംവിധാനം മെച്ചപ്പെടുത്തുക എന്ന ലക്ഷ്യത്തോടെയാണ് ഇത് രൂപകൽപ്പന ചെയ്തിരിക്കുന്നത്. മൺസൂൺ, സുനാമി, ചുഴലിക്കാറ്റ്, ഭൂകമ്പം, പ്രളയം, വരൾച്ച, ഇടിമിന്നൽ, വായുശുദ്ധി എന്നിവയെല്ലാം മെച്ചപ്പെട്ട രീതിയിൽ പ്രവചിക്കുവാൻ പ്രത്യുഷ് സഹായിക്കുന്നു. കാലാവസ്ഥാ ഗവേഷണത്തിനു മാത്രമായി ഒരു സൂപ്പർ കമ്പ്യൂട്ടർ നിർമ്മിക്കുന്ന നാലാമത്തെ രാജ്യമാണ് ഇന്ത്യ. ഇതിനുമുമ്പ് ജപ്പാൻ, അമേരിക്ക, ബ്രിട്ടൻ എന്നീ രാജ്യങ്ങൾ കാലാവസ്ഥാ പഠനത്തിനായി സൂപ്പർ കമ്പ്യൂട്ടറുകൾ നിർമ്മിച്ചിട്ടുണ്ട്.

## ചരിത്രം
ഇന്ത്യയിലെ സൂപ്പർ കംപ്യൂട്ടിംഗ് രംഗം വളർച്ചയുടെ പാതയിൽ മുന്നേറിക്കൊണ്ടിരിക്കുന്നു. 2008-ൽ ഇന്ത്യയുടെ സൂപ്പർ കമ്പ്യൂട്ടിംഗ് ശേഷി 40 ടെറാഫ്ലോപ്സ് ആയിരുന്നു. 2013-14 കാലഘട്ടത്തിൽ ഇത് 1 പെറ്റാഫ്ലോപ്സ് ആയി ഉയർന്നു.

10 പെറ്റാഫ്ലോപ്സ് ശേഷിയുള്ള ഒരു സൂപ്പർ കമ്പ്യൂട്ടർ നിർമ്മിക്കുന്നതിനായി 2017-ൽ ഭാരത സർക്കാർ 400 കോടി രൂപ അനുവദിച്ചിരുന്നു. പൂനെ ഐ.ഐ.ടി.എം.ലെ ശാസ്ത്രജ്ഞർ 2018-ൽ 6.8 പെറ്റാഫ്ലോപ്സ് ശേഷിയുള്ള പ്രത്യൂഷ് സൂപ്പർ കമ്പ്യൂട്ടർ വികസിപ്പിച്ചെടുത്തു. സൂര്യചന്ദ്ര എ. റാവു ആയിരുന്നു ഇതിന്റെ പ്രോജക്ട് ഡയറക്ടർ. ഏകദേശം 450 കോടി രൂപയാണ് പ്രത്യൂഷിന്റെ നിർമ്മാണച്ചെലവ്.

ലോകത്തിലെ ഏറ്റവും വേഗത കൂടിയ 500 സൂപ്പർ കമ്പ്യൂട്ടറുകളുടെ പട്ടികയിൽ ആദ്യ 30 സ്ഥാനങ്ങളിലൊന്നിൽ പ്രത്യൂഷ് ഇടം നേടുമെന്നാണ് പ്രതീക്ഷിക്കുന്നത്.

## അവലംബം

വർഗ്ഗം:സൂപ്പർ കമ്പ്യൂട്ടറുകൾ